הוועדה לענייני ביקורת המדינה, כנסת 20, פרוטוקול מספר 137, 2016-07-11 13:00

איתן ברושי: בוקר טוב, אני פותח את ישיבת הוועדה לענייני ביקורת המדינה בנושא בקשה לחוות דעת מבקר המדינה על פי סעיף 21 לחוק מבקר המדינה, בנושא השפעת השינוי בשיעור המכס על מחיר המוצרים בענף החקלאות לפני חג הפסח התשע"ו.

איתן ברושי: נציגי מבקר המדינה יושבים פה לידי ולאחר שאומר מספר דברי פתיחה, ניכנס להצגת הנתונים כפי שיוצגו על ידי אנשי הממ"מ, משרד החקלאות, משרד התעשיה, נציגה שלו צריכה להגיע וכמובן התאחדות חקלאי ישראל.

איתן ברושי: ביום י"ב באדר ב' התשע"ו ב- 22 למרץ 2016, כחודש לפני חג הפסח, נחתם הסכם בין מר אודי אדירי סגן הממונה על אגף תקציבים במשרד האוצר, לבין עו"ד שלמה בן אליהו מנכ"ל משרד החקלאות והכפר ומר אבשלום וילן מזכ"ל התאחדות חקלאי ישראל.

איתן ברושי: ההסכם הזה, הסכם פסח, כלל הפחתת המחירים לקראת פסח בזמן שיחול בין ה-15 למרץ עד ל-15 ביולי 2016.

איתן ברושי: ההסכם כלל מכסות יבוא פטורות ממכס על דגים, שמן זית וירקות קפואים, תוך מתן תמיכה לחקלאים.

איתן ברושי: תמיכה של 64 מיליון ₪.

איתן ברושי: מהתגובות שאספנו ועל פי מה שוודאי יוצג פה בשעה הקרובה, עולה תמונה מדאיגה שפורטה בימים האחרונים בתקשורת, של היקף גדול של משאבים שהביא תועלת קטנה לצרכנים ורווח גדול לסוחרים ולמתווכים.

איתן ברושי: אנחנו רואים בסופו של תהליך, שלא הושגה המטרה והכסף לא הלך למקומות שהיה ראוי שיגיע אליהם.

איתן ברושי: התכנסנו כאן לשמוע את העדכונים ואני רוצה לומר עוד משפט אחד בפתיחה, לפני שהדברים יעלו בהמשך.

איתן ברושי: חברים, בעוד אנחנו מסכמים את הניסיון הזה של מספר חודשים, שהוא דבר חריג במה שאנחנו מכירים כהתנהלות של הממשלה מול החקלאות בישראל, בעוד אנחנו מסכמים ואולי גם מלקקים את הפצעים, מתפרסמים עדכונים של משרד האוצר והחקלאות עוד בטרם בדק את התוצאות הוא רוצה להמשיך את המהלכים.

איתן ברושי: בוודאי שיבואו מגדלי הדגים וידברו על זה פה, הממשלה שהלכה למהלכים שאותם לא בדקה עד הסוף, רוצה להמשיך במהלכים בלי להבין את הסיכום של מה שקרה עד עכשיו.

איתן ברושי: לכן הדיון הזה הוא מאד חשוב, כי הוא גם מסכם מהלך של חודשים בתקופת פסח אבל הוא גם מכין אותנו להתמודדות עם השאלה של המשך היבוא, בוודאי בענף הדגים.

איתן ברושי: אני מסתפק בדברי הפתיחה האלה ואני מבקש מאית

איתן ברושי: מר, נציג הממ"מ, להציג את הנתונים כפי שנאספו בכנסת.

<איתמר מילרד: צהרים טובים לכולם.

<איתמר מילרד: מרכז המחקר של הכנסת בחן את השפעת הסכם פסח על מחירי המוצרים, לבקשת חבר הכנסת איתן ברושי ולטובת הוועדה לענייני ביקורת המדינה.

<איתמר מילרד: ההסכם כלל פתיחת מכסות לפילה אמנון, קרפיון ובורי, שמן זית וירקות קפואים.

<איתמר מילרד: אחת המכסות לוותה במתן תמיכה למגדלים בסך של כ-66 מיליון שקלים, חלק קטן לפרסום, 2 מיליון שקלים למגדלי הדגים אבל הרוב לתמיכות ישירות.

<איתמר מילרד: עד תחילת יולי נוצלו כל המכסות שניתנו בפטור לפילה אמנון, רוב המכסות בשמן זית כשהניצול לירקות הקפואים, לקרפיון ולבורי היה חלקי.

<איתמר מילרד: פתיחת המכסות לוותה בירידת מחירים של כל המוצרים שנפתחו עבורם המכסות.

<איתמר מילרד: לעומת פסח שעבר, זו הבדיקה שערכנו, ראינו שמחירי האמנון ירדו ב- 31%, השעועית הקפואה ב- 12.4%, אפונה קפואה ב- 7.5%, שמן זית ב- 2.6% והצ'יפס הקפוא ב- 2.5%.

<איתמר מילרד: צריך לציין שכל המחירים האלה ירדו יותר ממדד מחירי המזון ומדד מחירי הפירות והירקות.

<איתמר מילרד: בחינת מרכיבי המחיר של המוצרים שנעשתה על ידי משרד החקלאות ואנחנו בדקנו אותה, מעלה כי בדג האמנון חלק הארי של הירידה נותב ליבואנים ולקמעונאים.

<איתמר מילרד: בשמן הזית כל הירידה נותבה לצרכנים.

<איתמר מילרד: אפילו הקמעונאים, בחלקם ההכנסה שלהם ירדה, ובצ'יפס, חלק גדול מהירידה, כמו עם האמנון, נותב ליבואנים.

איתן ברושי: כשאתה אומר "נוּתַב ליבואנים" אתה יכול טיפה להרחיב?

<איתמר מילרד: לפני כמה שעות, קיבלנו עדכון קטן לגבי הדגים הקפואים אבל אלו אותן תוצאות.

<איתמר מילרד: סך כל הבדיקה של בין 1 בינואר לבין 14 במרץ 2016, לעומת 15 במרץ עד 30 ביוני, מראה שסך כל ירידת המכס והמע"מ הייתה בסביבות 11.5 שקלים, כשמתוך ה-11.5 השקלים האלה, 6.6 שקלים שהם 54% עברו למקטע השיווק וירידה של 5 שקלים במחיר לצרכן שהיא בעצם 42.6%.

<איתמר מילרד: זו תקופה ארוכה יותר מאשר בנתונים שהצגתי כי בנתונים של המחירים הצגתי מפסח לפסח ופה מדובר תקופה קצת שונה והמחירים הוחלקו, זאת אומרת, הם עלו אחרי הפסח.

איתן ברושי: אתה רוצה להגיד משהו על הירקות הקפואים?

<איתמר מילרד: כן, כמובן.

<איתמר מילרד: לגבי השמן זית - - -

<קריאה: מה זה "מקטע שיווק"?

<איתמר מילרד: יבואנים וקמעונאים.

<איתמר מילרד: לגבי השמן הייתה ירידה בתקופות המקבילות של 3.3 שקלים במחיר של הצרכן, כאשר החלק של היבואנים והקמעונאים אפילו ירד, לא באחוזים אבל הוא ירד בחצי שקל.

<איתמר מילרד: לא גולגל שום דבר מהשמן זית לקמעונאים לפי הניתוח הזה.

<איתמר מילרד: לגבי הצ'יפס, 80% מהירידה הלכו למקטע שיווק ו20% הלכו לצרכנים, בניתוח דומה.

איתן ברושי: אחר כך יהיה מקום לשאלות.

<עדי אבן חן: שאלה.

<עדי אבן חן: המקטע שנבדק, האם הוא עד פסח או עד עכשיו?

<איתמר מילרד: הוא בין ה-1 לינואר עד ה-16 במרץ ו-5 במאי.

<יאיר שירן: גם לי יש שאלה ברשותך.

איתן ברושי: כן.

איתן ברושי: משרד הכלכלה.

<יאיר שירן: בעקרון מכסות השמן חולקו בין שתי צורות.

<יאיר שירן: אלף טון בהקצאות תעשייתיות ואלף טון בבקבוקים.

<איתמר מילרד: לא פירטנו על שמן זית וגם לא על הצ'יפס, רק ציינו בהערות.

<איתמר מילרד: גם על הצ'יפס לא פירטנו וגם על הירקות הקפואים.

<איתמר מילרד: הם חולקו ל-2.5 ק"ג ומה שפחות מ-2.5 ק"ג לא עשינו ניתוח.

איתן ברושי: עדי, את תציגי את הנתונים עוד מעט.

<צביקה אלון: האם יש לכם נתונים על עלויות היבוא?

<איתמר מילרד: כן.

<איתמר מילרד: לגבי המוצרים שפירטנו, שהם אמנון קפוא, שמן זית והצ'יפס.

<צביקה אלון: פה בחוברת יש?

<איתמר מילרד: כן.

איתן ברושי: אני רוצה שתענו אבל בואו נשמע רגע.

איתן ברושי: יכול להיות שחלק מהתשובות יינתנו על ידי סקירות נוספות.

איתן ברושי: בואו נשמע את משרד החקלאות.

איתן ברושי: צביקה, אתה?

איתן ברושי: צוק בר.

<צביקה אלון: אפשר לקבל את החוברת?

איתן ברושי: אני לא אחראי על זה פה.

<רחל בורושק: הדוח שלי פה מוכן.

איתן ברושי: אפשר קודם את של רחל.

איתן ברושי: תגיד אתה.

איתן ברושי: צוק בר ידבר עכשיו ורחל אחר כך.

איתן ברושי: האם זה בסדר?

איתן ברושי: ועדי, את תהיי אחרי רחל.

איתן ברושי: אחר כך נפתח את הדיון לחברי הכנסת ולנוספים.

איתן ברושי: בבקשה, צוק בר, אתה תתחיל.

איתן ברושי: (הצגת מצגת)

<אורי צוק בר: אנחנו בחנו את הנתונים בעקבות ההחלטה.

<אורי צוק בר: אפשר לראות כאן בסך הכול את המסגרת של ההחלטה.

<אורי צוק בר: כבר דיברו על זה.

<אורי צוק בר: כמות פזורה של פילה אמנון היא 3,500 ועוד 500 קרפיונים קפואים.

<אורי צוק בר: בפועל, כל האמנון נכנס.

<אורי צוק בר: עוד 190 טון נכנסו.

<אורי צוק בר: שמן זית נכנס במסגרת המכסות הוולונטריות עם 2,000 טון בנוסף ל-1,200 הקיימים.

<אורי צוק בר: המכסות הן 2,000 1,200, נכנסים כאן 1,600 ועוד 700.

<אורי צוק בר: גם מרבית המכסות הגיעו.

<אורי צוק בר: בצ'יפס, בטוגנים הקפואים, מתוך מכסות של 3,000 אריזות קטנות פלוס 1,500 באריזות גדולות נכנסו רק 1,300 600.

<אורי צוק בר: הירקות קפואים האחרים, מכסות של 4,000 1,500, גם נכנסו רק 1,400 1,300.

<אורי צוק בר: בסך הכול אפשר לראות שבקפואים לא מומשה המכסה ובדגים כן.

<אורי צוק בר: בדגים אפשר לראות לאורך השנים, שהייתה לנו שנה אחת של תפיסה של אמנונים קפואים ללא מכס בגלל הקלת מכס נקרא לזה ב-2012, וב-2016 יש לנו 4,000 טון עד היום עם מכס ו-3,500 נכנסו ללא מכס.

<אורי צוק בר: רואים כאן את הירידה במחיר עלות היבוא ובנוסף בשנה הזאת גם הסיני ירד.

<אורי צוק בר: בנוסף לזה שהייתה הפתיחה של ביטול המכס, הייתה ירידה של כ-3 שקלים במחיר היבוא עצמו.

<אורי צוק בר: אם אנחנו רואים את הנתונים של המחיר בקו האדום והכמויות במחיר של האמנון ברשתות, מתוך נתוני "סטורנקסט", שהם סוקרים את הנתונים ברשתות, אפשר לראות פה את הכוכבית הזאת הצהובה, השמש, זה פסח.

<אורי צוק בר: בכל פסח יש מבצעים וירידות מחירים ועליית כמות.

<אורי צוק בר: בפסח הזה כמובן שהירידה הייתה יותר עמוקה אבל המחיר לאחר הפסח חזר לשיעור או לרמת המחירים של לפני חג הפסח.

<אורי צוק בר: במקביל, רואים בקו הכחול את הדג הטרי שגם הייתה בפסח ירידה - - -

<קריאה: נשמע כמו א.ק.ג לא טוב.

איתן ברושי: המצב מדאיג, כן.

איתן ברושי: אורי, תמשיך.

<אורי צוק בר: פה אפשר לראות את זה יפה.

<אורי צוק בר: ברזולוציה הזו רואים את כל הכמות שנכנסה פה.

<אורי צוק בר: הכמות הגדולה באזור שלפני הפסח והקו של ירידת המחיר – רואים אותם יותר בבירור, את הירידה והעליה חזרה של המחירים של האמנונים.

איתן ברושי: האם הפרק הזה הסתיים?

איתן ברושי: המלאי של פסח הושלם?

<אורי צוק בר: כן, כל ה-3,500 טון שיובאו למעשה אפשר לראות, אם סופרים פה את ההיקפים של השיווק בתקופה, שווקה לפחות הכמות הזו.

איתן ברושי: אין לנו מחסנים בנמלים?

<אורי צוק בר: אי אפשר לדעת מה יש ומה אין, לא צבוע מה כן ומה לא אבל הכמויות האלו נמכרו.

<קריאה: יש.

<קריאה: הם מחכים להורדה הבאה.

<אורי צוק בר: אם אנחנו בודקים את שרשרת הערך של הדג הקפוא, כאן זה איזשהו - - - נורמטיבי, הייתי אומר, זה לא משהו לפיו אפשר לדעת כל אחד כמה נשאר אצלו אבל אנחנו בודקים מלמעלה.

<אורי צוק בר: לוקחים את המחיר הממוצע ברשתות השיווק מ"סטורנקסט", מזה מורידים את המע"מ שהוא אחוזי ורואים שבסך הכול, בממוצע של כל התקופה הזאת של המבצע, המחיר לצרכן ירד בסדר גודל של 5 שקלים, כאשר ראיתם שלפני הפסח היה בור יותר עמוק.

<אורי צוק בר: החלק שנשאר בעצם בין מחירי היבוא לבין המחיר ברשת פחות המע"מ, היה 2.77 שקל בתקופה של עד מרץ ועלה ל-9.44 שקל בתקופה של המכס הנמוך.

<אורי צוק בר: אתם רואים שהמכס ירד מ-13.70 ממוצע ל-3 ממוצע.

<אורי צוק בר: למה לא אפס?

<אורי צוק בר: כי היה בתקופה הזאת גם יבוא בְּמכס.

איתן ברושי: האם כל היבוא היה מסין?

<אורי צוק בר: לדעתי הקפוא כולו מסין, היה גם קצת יבוא בשרי.

<אורי צוק בר: לא הכל הגיע כשירד המחיר לצרכן, לא כל הירקות - - -

איתן ברושי: איך זה מתחבר לנתון שלו בחלוקה בין המסחר?

<אורי צוק בר: זה מה שרואים.

איתן ברושי: תגיד את המספרים, כי לא כולם רואים את המצגת.

<אורי צוק בר: המכס ירד כמשוקלל מ-13.70 ל-3.

<אורי צוק בר: המחיר לצרכן ירד מ-32.40 ל-27.5.

איתן ברושי: איך נחלקה התמיכה?

<קריאה: זו לא תמיכה.

איתן ברושי: אני שואל.

איתן ברושי: צריך טיפה לרוץ.

<אורי צוק בר: במקביל, ניתנה בנפרד תמיכה למגדלי הדגים.

איתן ברושי: בדיבור של איתמר נאמר שיש חלוקה בין מה שהלך לצרכנים לבין מה שהלך לסוחרים.

<אורי צוק בר: פה, מהמחירים.

איתן ברושי: אתה יכול להפוך את זה לשקלים?

<אורי צוק בר: כמה כסף?

איתן ברושי: כמה כסף הלך לסוחרים?

<צביקה כהן: אורי, בכמה המחיר ירד לצרכן?

<אורי צוק בר: המחיר ירד בממוצע של 5 שקלים.

<צביקה כהן: כן, המכס הוא 15.

<צביקה כהן: כל ההפרש הוא בין 15 ל-5.

איתן ברושי: צביקה, חבר'ה רגע , לאט לאט.

איתן ברושי: אחר כך תדבר רחלי.

<צביקה כהן: קנה ב- 1 מכר ב- 10, הרוויח 9.

איתן ברושי: צביקה, המספר הזה הוא חשוב.

תמר זנדברג: לא עשרה אחוז.

איתן ברושי: רגע, תמר, תיכף תדברו.

איתן ברושי: רגע, חיים.

איתן ברושי: אני רוצה שזה ייאמר למיקרופון וגם מי שלא פה ישמע.

<צביקה כהן: לפי המספרים האלה?

איתן ברושי: לפי המספרים האלה, כן.

<צביקה כהן: המכס ירד ב-15 שקלים ולצרכן בממוצע ירד המחיר ב-5 שקלים.

איתן ברושי: ו-10 שקלים?

<צביקה כהן: 10 שקלים - - -

<קריאה: הכול לקח קמעונאי ויבואן.

איתן ברושי: האם יש פה מישהו מהאוצר?

<קריאה: הוא כרגע הלך.

איתן ברושי: רגע, חיים, דובי, אנשים צריכים לשמוע את הדיון הזה לא רק בחדר הזה.

<קריאה: הוא התנצל ויצא ולוועדת כספים לאשר פנייה חשובה.

איתן ברושי: יכול להיות.

איתן ברושי: תחזור על מה שאמרת, אורי.

איתן ברושי: צביקה, אתם אומרים שמ-15 שקלים, 10 הלכו ליבואן.

איתן ברושי: זה נתון חשוב להמשך הדיון היום ובכלל.

איתן ברושי: בואו נתקדם.

<יאיר שירן: היה קודם 2.77, נהיה 9.44.

<יאיר שירן: ההפרש הוא בערך 7 שקלים נוספים.

איתן ברושי: נמשיך.

<יאיר שירן: אם אנחנו מסתכלים על סך כל החיסכון בשקלים בתקופת המבצע ברשתות, מה שספרנו, זה בערך 18 מיליון שקלים, בהנחה שהרשתות מהוות בערך חצי מהשוק אז הצרכן קיבל חסכון של כ-36 מיליון.

תמר זנדברג: אתה לא יודע איך התנהגו המחירים ב-50% האחרים.

תמר זנדברג: יכול להיות שהשוק מתנהג אחרת.

איתן ברושי: אורי, אתה רוצה לעבור לירקות?

<אורי צוק בר: פה רואים את זה את המחירים.

איתן ברושי: בוא, תלך לירקות או לשמן זית, כי יש עוד אנשים ידברו.

<אורי צוק בר: בסדר.

<אורי צוק בר: שמן זית אפשר לראות גם את המכירות שיש בפסח עלייה במכירות, כמו בכל פסח.

<אורי צוק בר: מתחת כל שמש כזאת רואים את הפסח, שהייתה בו עליה במכירות וירידה של מבצעי כמויות.

<אורי צוק בר: יש ירידה של מחיר נקודתית אבל לא בהרבה.

<אורי צוק בר: אתם יכולים לראות שזה בסך הכול שקל.

<אורי צוק בר: הציר של השקלים מראה שזה לא הרבה בשקלים, הירידה.

<אורי צוק בר: המינימום היה 37 שקל וגם, זה מתפלג שונה.

<אורי צוק בר: בכל רשת זה ירד קצת אחרת.

<אורי צוק בר: בסך הכול יש ירידה בסביבות השקל בתקופת שיא המבצעים של ירידת מחיר, ואנחנו יכולים לראות גם באלפי טון כמה ירד.

<קריאה: המחיר ירד בשקל?

<אורי צוק בר: המחיר ירד לצרכן בתקופת המבצע בסביבות השקל.

<קריאה: והמכס ירד ב-6.5 שקלים?

<אורי צוק בר: אבל גם כאן, החלק של - - -

<קריאה: באחוזים זה בערך רבע.

<אורי צוק בר: יש התפלגות, לא כולם הורידו אותו הדבר.

<קריאה: זה אותם אנשים.

איתן ברושי: אורי, תעבור לירקות.

איתן ברושי: אנחנו צריכים להתקדם.

<קריאה: רק שתדע, שמן זית הולך עם דגים.

איתן ברושי: חברים, נעבור לסלט.

איתן ברושי: בוא, תעבור לירקות.

איתן ברושי: חבר'ה, בואו, אני רוצה שכולם ידברו.

איתן ברושי: ירקות.

<אורי צוק בר: אפשר לראות צ'יפס קפוא, ירידת מחיר - - -

איתן ברושי: למה לא הביאו את כל מכסת הצ'יפס?

<אורי צוק בר: יאיר יכול להגיד.

איתן ברושי: או שעדי תגיד.

איתן ברושי: הלאה, תמשיך.

<אורי צוק בר: פה רואים את המבצע של הגדלת כמות בצ'יפס, עם איזושהי ירידת מחיר.

<אורי צוק בר: כאן אפשר לראות את האפונה הקפואה, שגם כן, כל שנה בפסח יש ירידה.

<אורי צוק בר: כאן הירידה הייתה קצת יותר עמוקה במחיר אבל המחיר חזר להיות אפילו יותר גבוה מאשר לפני הפסח.

<אורי צוק בר: גם הכמות הייתה יותר גדולה בשיווק בתקופה הזאת.

<אורי צוק בר: מבחינת ההתפלגות ושרשרת הערך אז החלק של המכסה של היבואן והקמעונאי ירדו מ- 11 ל- 10.70.

<אורי צוק בר: זאת אומרת נשארו פחות או יותר אותו דבר.

<אורי צוק בר: יש שקל וחצי הוזלה בתקופה הזאת לצרכנים.

איתן ברושי: אורי, אתה יכול לסכם במשפט אחד?

<אורי צוק בר: כן, תודה רבה.

איתן ברושי: לא נשחרר אתכם מאיזושהי מסקנה אם יש כזאת.

איתן ברושי: רחל בורושק מהתאחדות חקלאי ישראל.

איתן ברושי: אורי, האם יש לך עותק של המצגת לתת לי?

<אורי צוק בר: כן.

איתן ברושי: רחל בבקשה, אחר כך עדי.

איתן ברושי: רגע, ניתן לה לגמור להציג ואז אני עובר לח"כים.

איתן ברושי: רחל, עד שאת מתארגנת, מוטי.

מרדכי יוגב: אני רוצה לשמוע.

איתן ברושי: אחרי רחל נעשה סבב.

איתן ברושי: חיים, אתה רוצה לדבר לפני רחל?

איתן ברושי: דבר, חיים.

איתן ברושי: חברים, חיים ילין.

חיים ילין: תודה רבה.

חיים ילין: אנחנו תמיד יודעים להכניס לכלא את הבן אדם שמריץ מניות.

חיים ילין: מה ההבדל בין להריץ מניות לבין מידע שמישהו ידע - - -

<קריאה: זה נייר ערך.

חיים ילין: מה?

חיים ילין: אלה לא ניירות, לא אוכלים ניירות, מתעשרים מזה אבל אני לוקח את זה למה שקורה פה.

חיים ילין: מישהו ידע שיורידו את המכס, מישהו ידע מה הולך להיות, החברים של מישהו קיבלו מידע מוקדם וקנו ברגע שנפתח, מילאו את המחסנים והרוויחו את מה שהם הרוויחו.

חיים ילין: אנחנו לא נמצאים בדיון בוועדת כלכלה שבדרך כלל הדיונים האלה שם, אלא בוועדת ביקורת המדינה וכל מה שאני מבקש אדוני היושב ראש, שהוועדה תבדוק את מה שאני ביקשתי, שזה איך המידע מהאוצר זלג החוצה ומי הם אלה שידעו וקנו?

חיים ילין: צריך להכניס אותם עכשיו למשפט ולבדוק, חד משמעית, בדיוק כמו שעושים בדיון על שוק ההון.

חיים ילין: עכשיו באתי מדיון בשוק ההון וצריך לעשות את אותו הדבר פה.

חיים ילין: לא יכול להיות, הרי בסוף כסף זה כסף ולא משנה מה המוצר.

חיים ילין: הרי בבורסה גם כולם יודעים, יש בורסה של סחורות.

חיים ילין: הכול דמיוני כזה.

חיים ילין: נכון, אז גם פה.

חיים ילין: אני מבקש לבדוק את הנושא הזה.

חיים ילין: אנחנו למדים ואנחנו כבר רואים שהורדת המכס לא משפיעה, יותר מזה, אנחנו לא מבינים גם את הכלכלה הבינלאומית.

חיים ילין: למה?

חיים ילין: כי סין, לצורך העניין, אם היא זקוקה למטבע חוץ והיא צריכה כמה שיותר מטבע חוץ אז היא תסבסד את כל מה שיוצא החוצה בדולר מול דולר, פחות או יותר.

חיים ילין: אגב, זו הנוסחה גם בדגים וכמעט בכל מקום שאתם בודקים.

חיים ילין: כל דולר שמכניסים מקבלים דולר במטבע סיני כך שהם מעודדים מצד אחד את היצוא ומצד שני הם באים ומשקללים את הצריכה הפנימית בסין על ידי זה שלא צריך להדפיס יותר מדי כסף, כי הם מקבלים חלק מהתמורה בכסף סיני.

חיים ילין: מחר בבוקר, אם לא יהיה דולר מול דולר המחירים יעלו שם, לא תהיה סובסידיה.

חיים ילין: אני לא מדבר על השאלה אם זה משרת אותנו או לא אלא אני מסביר משהו שקיים בעולם.

חיים ילין: שם מסבסדים, פה לא מסבסדים, מה אתם רוצים מהם?

חיים ילין: הנושא השלישי הוא הנושא הערכי.

חיים ילין: איפה החקלאות נמצאת?

חיים ילין: על הציונות וההתיישבות אני מקווה שאנחנו פה לא צריכים לדבר יותר מדי, הנאום הזה כבר ידוע אבל תסתכלו איפה מגדלים את הדגים?

חיים ילין: איפה מגדלים את רוב ירקות מדינת ישראל?

חיים ילין: 70% מהירקות בעוטף עזה ותבינו בדיוק מה ההשלכות שיש.

חיים ילין: מפעל של "תפוגן" ואני לא מפרסם אותו ולא מעניין אותי כמה הוא מרוויח או לא מרוויח, אבל הוא לא יכול לחיות בלי מגדלי תפוחי אדמה ומגדלי תפוחי אדמה לא יכולים לחיות בלעדיו.

חיים ילין: שיתוף הפעולה הזה בין חקלאות לבין תעשייה לבין צרכנים הוא built in וכל הזמן מישהו חותך פה קופון על חשבון אזרחי מדינת ישראל והוא מתעשר.

חיים ילין: אחרי זה אנחנו לא מבינים איך אנחנו נמצאים - - -

איתן ברושי: נציגי משרד מבקר המדינה פה.

חיים ילין: אני מבקש, אני אומר את זה בגלוי, חייבים פעם אחת לבדוק את זה חד משמעית, איך המידע עובר.

חיים ילין: הדבר השני, לבדוק את כל החברות הפרטיות שהן בעצם מסתירות את הרווח שם בפנים, כי שם אנחנו לא יכולים לבדוק, זו חברה פרטית אבל בסוף, כל הרשתות, מה הן אומרות: אנחנו לא מרוויחות שקל.

חיים ילין: בטח, הרווח הוא בחברות הבת הקטנות האלו שאף אחד לא בודק אותן.

חיים ילין: אז תסתכלו בדיוק למה הפילו לי את החוקים של פערי מחירי תיווך.

חיים ילין: דבר אחד שלא כתוב פה ואתם לא שמים אותו, סליחה כבוד היושב ראש, הוא כל הנושא של הירקות והביצים.

חיים ילין: הביצים מגיעות בסוף עם סלמונלה, העגבניות מגיעות בסוף מטורקיה או מאיפה שלא יהיה עם וירוס המועבר לכל העגבניות שלנו והזרעים שלנו ואנחנו מתמודדים עם זה במשך שנתיים, אחרי זה הפלפלים.

חיים ילין: את זה לא בודקים כשפותחים ומורידים את המכסים ויש לזה תופעות לוואי לכל החקלאות.

איתן ברושי: חיים, תודה.

איתן ברושי: עכשיו נבקש מרחל לא לחזור.

חיים ילין: אני מודה לך מאד, אני חייב ללכת.

איתן ברושי: רחל, בבקשה.

איתן ברושי: לא לחזור על טבלאות שהוצגו, יש לכם לכל אחד זמן קצר.

<רחל בורושק: אשתדל להגיד את מה שלא נאמר או הודגש פחות.

<רחל בורושק: כל הסל הזה, כל מבצע פסח הזה ביוקר המחיה צריך - - -

איתן ברושי: שקט, בואו, חברים.

איתן ברושי: (הצגת מצגת)

<רחל בורושק: צריך להגיד שהמשקל שלו בסך כל ההוצאה למזון של משקי הבית, וזה מופיע לדעתי גם במסמך של מחלקת המחקר, הוא בהחלט זניח ויהיה פעם מעניין לשמוע איך בחרו דווקא את הדברים המוצרים האלה.

<רחל בורושק: הנושא של התמיכה הנגדית, התמיכה הנגדית בחקלאים מול הורדת המכס, הוא היה חשוב, הוא חשוב, הוא עומד מול נזקים.

<רחל בורושק: יש אמירות שנשפך כסף.

<רחל בורושק: הנזקים למשקים החקלאים בעיקר בדגים קיימים כבר בעין.

<רחל בורושק: אפשר לראות אותם.

<רחל בורושק: ולא היה סביר שיהיה תקדים של הורדת מכסים כל כך גורפת בלי שיש תשומת לב למה שעלול לקרות למשקים החקלאים.

<רחל בורושק: השקף הזה, אני רק רוצה להגיד מילה על 11 שקלים מחיר כניסה של פילה אמנון קפוא.

<רחל בורושק: כשמדברים על ביטול המכס והערך שלו הוא 15 או קרוב ל-14 שקלים, צריך לדעת שה-11 הוא ירידת מדרגה מאד גדולה, של פחות שני שקלים במחיר היבוא של האמנונים.

<רחל בורושק: זאת אומרת שפוטנציאל הורדת המחיר לצרכן הייתה הרבה יותר גדולה.

<רחל בורושק: לא רק אותם 14 שקלים של המכס, כי יש גם ירידת מחיר בסין והיה צפוי לראות את זה במחיר לצרכן.

<רחל בורושק: עוד משפט אחד לגבי התמיכה בחקלאים.

<רחל בורושק: צריך לדעת שכשהמכס יורד ומתחיל תהליך ומשתבש מהלך המסחר הרגיל, הנזקים, לפחות בחלק של המסחר החקלאי, הם כמעט מידיים.

<רחל בורושק: להפוך את החקלאים לסמוכים על שולחן הממשלה ולהיות תלויים בחלק הולך וגדל בחלק של הפדיון שלהם בתמיכה ישירה - - -

איתן ברושי: רחל, כמה הייתה ההתחייבות של הממשלה למגדלים?

<רחל בורושק: רק שניה, זה תהליך ארוך ומייגע שאנחנו, לעתיד לפחות, לא מעוניינים בו.

<רחל בורושק: סך הכול 66 מיליוני השקלים אמורים להגיע לחקלאים.

איתן ברושי: כולל השיווק של הדגים?

איתן ברושי: קידום המכירות?

<רחל בורושק: כולל קידום מכירות.

<רחל בורושק: יש 12 מיליון שקלים שנרשמו בהסכם על הדגים למקרה של משבר מיוחד.

איתן ברושי: זה כרגע לא יהיה.

איתן ברושי: 66 מיליון התחייבות.

<רחל בורושק: 12 מיליון למקרה שלא קרה.

איתן ברושי: רשת בטחון.

<קריאה: מי אמר שלא קרה?

<רחל בורושק: כשכתוב בהסכם "משמעותי" אז יהיה ויכוח על מה זה משמעותי.

איתן ברושי: 66 הם וודאיים, איתמר.

איתן ברושי: תעשו את החשבון אחר כך.

<רחל בורושק: חוץ מההוצאה התקציבית יכול להיות שבירקות - - -

תמר זנדברג: האם מבחינים בקריטריונים לדרך בה זה נחלק?

איתן ברושי: כן אבל לא ניכנס.

איתן ברושי: אחר כך נראה.

איתן ברושי: עוד מספר אחד רחל.

איתן ברושי: חבר'ה, צביקה.

<רחל בורושק: אני יודעת שיגידו לי פה שחלק מהיבוא של ירקות וצ'יפס ושמן יכול להיות שהיו מגיעים למכסה עם מכס מופחת או בלי מכס גם כך, אבל בוא נגיד שלפחות 50 מיליוני שקלים של הדגים זה הפסד הכנסה במכס בעוד - - -

איתן ברושי: כמה אנחנו מעריכים הפסד הכנסה במכס?

איתן ברושי: הכול ביחד, לא רק דגים.

<רחל בורושק: סדר גודל של בין 50-60 מיליון שקל ועוד 66 תמיכה.

<רחל בורושק: זאת אומרת שזה עלה למשלם המסים בין 100-120 מיליון שקל, המבצע הזה.

תמר זנדברג: כשאת מכפילה את הכמות שנמכרה - - -

איתן ברושי: רגע, תמר, רחל, ניתן למוטי לשאול שאלה או להעיר הערה, כי הוא צריך לצאת.

איתן ברושי: כן, מוטי, בבקשה.

איתן ברושי: חבר הכנסת מוטי יוגב.

מרדכי יוגב: באתי בגלל חשיבות הנושא, שאותו צריך גם להכיר ולא להסביר על החקלאות, על הגידולים ועל החקלאים כערך לאומי.

מרדכי יוגב: אני שמח גם לראות את המחקר שלא הספקתי לראות את כולו, אבל תודה.

מרדכי יוגב: תודה לך, יוזם הסיפור ואני חושב בשורה תחתונה, כי אני נאלץ לעזוב, שחייבת לצאת מפה קריאה.

מרדכי יוגב: מסכים גם עם חברי חיים ילין, לעניין חקירות כאלו ואחרות, הכרתי את זה גם בתחומים אחרים אנשי מבקר המדינה, אבל חייבת לצאת מפה קריאה לשר האוצר, הדבר הזה הוא חריף מדי והוא חד מדי.

מרדכי יוגב: גם אם הוא נעשה אך ורק לפני חגים, ראש השנה ופסח, גם אז שמענו פה שזה בעצם משבית את הענף הזה והענף הזה גדל.

מרדכי יוגב: אם אלו פרגיות אז הן גדלות, אם אלה דגים הם משמינים, או כל דבר אחר, אתה צריך להאכיל אותם, אתה לא יכול למכור אותם ובעצם העונה מתה.

מרדכי יוגב: זה סיפור של גרימת נזקים לחקלאים ואני לא צריך להרחיב, יש פה מומחים ממני.

מרדכי יוגב: הקריאה הזאת היא לשר האוצר, שלא ימהר לבטל את המכס אלא בתיאום עם משרד החקלאות ועם המגדלים.

מרדכי יוגב: יש פה ענף חשוב מדי, צריך להגביל ולהביא את הדברים לאיזונים הרבה יותר משמעותיים.

מרדכי יוגב: צריכה לצאת מפה קריאה חד משמעית ומי שימשיך ויטפל בה, אני מוכן להיות שם אתך.

מרדכי יוגב: אנחנו עוסקים בהרבה נושאים, אבל המחיר של החקלאות כערך הוא בוודאי מעבר למחירים.

מרדכי יוגב: תודה.

איתן ברושי: תודה.

איתן ברושי: רחל, תמשיכי ואחר כך תמר.

<רחל בורושק: לגבי השוואת מחירים, אנחנו מעדיפים להיצמד לנתוני הלשכה המרכזית לסטטיסטיקה ולא לסטורנקסט, שלא משקפת את כל השוק.

<רחל בורושק: הרבה דיברו על זה שהייתה ירידת מחירים בשבוע לפני ובשבוע של פסח והמחירים אחר כך עלו.

<רחל בורושק: על רווחי היבואנים גם כבר אמרו ואני לא אחזור על זה אבל צריך לזכור שבשבוע שלפני פסח ובפסח, נמכרו כמויות יחסית קצת קטנות.

<רחל בורושק: בנוסף לזה, לדעתי, רוב היבוא של הירקות הקפואים ואולי גם שמן זית אם מישהו יודע, היבוא שהיה ללא מכס הגיע אחרי פסח לארץ.

<רחל בורושק: זאת אומרת, בתקופת הפסח היבוא של ירקות קפואים היה ממש בטל בששים.

<רחל בורושק: הכמויות שראינו הן כמויות שממילא הגיעו כי ההגדרה של פסח ב-2016 הייתה 15 במרץ עד 15 ביולי.

איתן ברושי: הגדרה רחבה.

תמר זנדברג: את מחזקת את הטענה של חבר הכנסת ילין, שהיה פה יותר משחק ספקולציה מאשר - - -

<רחל בורושק: היו מבצעים בפסח.

איתן ברושי: רחל, את אומרת שכל שנה בפסח יש מבצעים ויש קידום מכירות מיוחד לחגים וזה היה יכול לקרות גם בלי היבוא.

<רחל בורושק: זה היה קורה גם בלי היבוא.

<רחל בורושק: אני לא מזלזלת בזה שהורדת המכס נתנה אפשרות לפחות בדגים שכן נכנסו לארץ מיידית להעמיק את המבצעים, אבל אנחנו רואים שזה נגמר מהר מאד.

<רחל בורושק: ראיתם את הססמוגרף הזה.

<רחל בורושק: חשוב מאד השקף הזה, כי הוא מראה מה קרה למכירות של דגים חיים, על פי הנתונים של ארגון מגדלי דגים, עם שלושה סוגים עיקריים שגדלים בבריכות.

<רחל בורושק: מתווכחים אתנו לא מעט בשאלה אם יש תחליפיות או אין תחליפיות, אם דג קפוא משפיע על דג טרי, כאילו מישהו מזמין למנה ראשונה דג קפוא ולמנה עיקרית דג טרי וכו', ואתם רואים שבתקופה האמורה, שהיא מרץ-יוני, סך כל הפדיון של שלושת זני הדגים האלה, ירד ב-22%.

<רחל בורושק: בזמן קצר זה אירוע מאד חזק, שאמנם מכוסה בתמיכה שניתנה על ידי המדינה אבל, מבחינתנו עדיף שהכסף הזה היה מגיע מהשוק וזה רק כדי להראות שההשפעה קיימת.

<רחל בורושק: אני רוצה להגיד לגבי הדגים שזה לא סוד שהענף מאד מוטרד מהכוונה להמשיך את מבצע פסח גם ליתרת השנה או ליתרת החיים.

<רחל בורושק: הנושא מורכב ואני מקווה שזה לא ייעשה חד צדדית ושבכל זאת נבוא להידברות.

<רחל בורושק: כשהולכים ללשכה המרכזית לסטטיסטיקה ולא לסטורנקסט לגבי שמן זית, אתם רואים את ה"פיקים" התחתונים, אלה פסח וראש השנה של שנה שעברה ופסח השנה, מה שאומר שהמחיר היה יורד ממילא, כשבתקופה, אם לא לוקחים רק את השבוע של פסח, ירידת המחיר היא ממש בטלה בששים.

<רחל בורושק: מכיוון שאין לשכה מרכזית לסטטיסטיקה, אז סטורנקסט ואתם רואים שבצ'יפס הכול מדברים בשברי שקלים, זה לא משמעותי אם מסתכלים על כל התקופה ואותו הדבר בתירס, משום מה כולם רצים לאחרונה לשעועית אבל תירס נראה לי גם מוצר חשוב.

<רחל בורושק: אתם רואים שהמחיר ירד בסדר גודל של 10 אגורות.

<רחל בורושק: שום דבר מהסוג הזה.

<רחל בורושק: הלקחים ברורים.

<רחל בורושק: אני מקווה שבדיון נדבר.

איתן ברושי: אנחנו רוצים להמשיך בדיון, אז חברת הכנסת תמר זנדברג, בבקשה.

תמר זנדברג: תודה רבה אדוני היושב ראש.

תמר זנדברג: אני באתי לכאן כדי לדבר על שני דברים.

תמר זנדברג: האחד הוא על אותם פערי תיווך ידועים וראינו את זה בימים האחרונים.

תמר זנדברג: זה סוקָר בכמה וכמה אמצעי תקשורת.

תמר זנדברג: לאן נעלמה אותה הורדת מחירים, שדי ברור שהיא נעלמה אצל היבואנים והקמעונאים ולא הגיעה לחקלאים או לצרכנים.

תמר זנדברג: דבר נוסף הוא, האפשרות הבת קיימא של החקלאות הישראלית המקומית להמשיך ולהתנהל לאורך זמן ולהתפרנס.

תמר זנדברג: לא כצדקה ולא כמחזרים על הפתחים עם כל מיני תמיכות ישירות כאלו ואחרות אלא להתפרנס מיגיע כפיהם, מהשמש, מהמים, מהאדמה, מהצמחים וגם מבעלי החיים עם סוגריים על בעלי החיים שיש לנו כאן אינטרס משותף עם הרווחה וזכויות בעלי החיים והענפים שנוגעים לבעלי החיים.

תמר זנדברג: גם בדגים.

תמר זנדברג: ראינו את זה בפטם, בביצים, בבקר, במשלוחים החיים.

תמר זנדברג: אנחנו פעם אחר פעם רואים שחקלאות מתוכננת עם מכסות עובדת לטובת כולם.

תמר זנדברג: גם בני האדם וגם בעלי החיים.

תמר זנדברג: אני סוגרת את הסוגריים.

תמר זנדברג: באתי עם שני הרעיונות האלה לדיון, אולם כשהגעתי לכאן נדהמתי.

תמר זנדברג: ראיתי שהחקלאות והמזון שאנחנו הישראלים והישראליות אוכלים, הפכו לשוק, הפכו לבורסה ספקולטיבית ולא לשוק ישיר של צרכנות מצד אחד ואספקה ושיווק וגידול מצד שני.

תמר זנדברג: הגרפים שחוזרים פה על עצמם, גם בנייר שלך ושמעתי אותך אתמול ברדיו בנושא הזה, כל הכבוד, הא.ק.ג.

תמר זנדברג: המפרפר הזה שאנחנו רואים כאן, זה ששנה אחרי שנה, 2012, 2013, 2014, 2015, 2016, יש עלייה במכירת בחגים וירידה במחיר.

תמר זנדברג: כלומר, הצרכנים שהולכים בפסח ובראש השנה ככל הנראה לסופר ולשוק ולמכולות, הם נהנים ממבצעים שאחר כך מתקנים את עצמם.

תמר זנדברג: הם קונים כמות יותר גדולה וככל הנראה אותו קמעונאי, אותו בעל סופר או בעל מכולת, יודע לעשות את ההנחה, כי הוא יודע שהוא יפוצה בכמות וזה חוזר על עצמו שנה אחרי שנה.

תמר זנדברג: עם הסכם פסח ובלי הסכם פסח.

תמר זנדברג: אנחנו באים לשאול, מה הרבותא?

תמר זנדברג: מה רוצים?

<שירה ברגמן: לא, זה - - -

תמר זנדברג: בסדר, אז תתקני.

תמר זנדברג: אני יודעת לקרוא, יש פה מספרים די ברורים.

<שירה ברגמן: אני אחר כך - - -

תמר זנדברג: אני לא רואה שאפשר להתעלם מזה ואני יושבת ומקשיבה לכל המצגות וזה חוזר על עצמו.

תמר זנדברג: זה בלי קשר לזה שאנחנו שומעים כאן ותשמעי, דגים: 5 שקלים ירידת מחיר לעומת 15 שקלים ירידת מכס.

תמר זנדברג: שמן זית: ירידת מחיר של שקל לעומת 6.5 שקלים.

תמר זנדברג: לאן הלך הכסף?

תמר זנדברג: יש התנהלות שוק נורמאלית שהיא אומרת מבצעים, שיש עליות במכירות, זה מוכר לנו מכל השווקים מכל התחומים ומהצד השני דאגה לכל הצדדים של השוק.

תמר זנדברג: מצד אחד הצרכנים מצד שני המגדלים והחקלאים.

איתן ברושי: או.

איתן ברושי: קיי.

תמר זנדברג: מה שאנחנו רואים כאן זה כשל שוק.

תמר זנדברג: למה?

תמר זנדברג: כי אנחנו רוצים להוריד את יוקר המחיה כל השנה, לא רק בפסח אבל, הצד השני של זה הוא לשמור על החקלאות ועל החקלאים באופן שיוכלו להתקיים לאורך זמן.

תמר זנדברג: משפחות מתפרנסות באמת מהארץ.

תמר זנדברג: במובן הכי פשוט של המילה.

תמר זנדברג: לכן אני מצטרפת לקריאה של חבר הכנסת ילין ואני חושבת שזה בהחלט ענין לדוח מיוחד של מבקר המדינה, הסכם הפסח הזה, כפי שהוא מכונה.

תמר זנדברג: זה case study מצוין ויש שאלה מאד ברורה שהעלה שר אוצר והיא מאד ידועה – איפה הכסף?

תמר זנדברג: כי איפשהו כאן הכסף הלך.

תמר זנדברג: אנחנו רוצים חקלאים שמתפרנסים מיגיע כפיהם ולא מסובסידיות ומכסף ישיר של תשלומי העברה שמועברים כתמיכות, בזמן שהמשק שלהם נמכר ליבוא מחו"ל שגם לא מוריד את המחיר לאזרחי ישראל, בטח שלא לאורך זמן.

איתן ברושי: צירפנו אותך לשדולה החקלאית.

<יוסי יעיש: מזמן הפסקנו להתפרנס.

איתן ברושי: עדי, התאחדות התעשיינים.

<עדי אבן חן: איגוד המזון, התאחדות התעשיינים.

<עדי אבן חן: מאד חשוב להבין, כל השרשרת שאנחנו מדברים עליה, אף אחד לא מזכיר פה את התעשייה.

איתן ברושי: רגע, לא - - -

<עדי אבן חן: בסדר.

<עדי אבן חן: מדברים ואף אחד לא מזכיר את התעשייה שהתעשייה היא אחת הנפגעות הרציניות פה בסיפור.

<עדי אבן חן: עם כל האמפטיה וההכרה וההבנה שהמגדלים באמת נפגעו, הם מפוצים.

<עדי אבן חן: התעשייה לא קיבלה שום אפשרות אפילו להתחרות או להתמודד וזה גם ללא פיצוי.

<עדי אבן חן: אני אסביר.

<עדי אבן חן: המטרה בעצם לא הושגה, ההוזלות לא גולגלו לצרכנים בסופו של דבר.

<עדי אבן חן: בואו נבדוק למה.

<עדי אבן חן: איפה זה הלך לאיבוד?

<עדי אבן חן: איפה המוצרים שנכנסו לכאן?

<עדי אבן חן: חתכו את התעשייה לגמרי.

<עדי אבן חן: בעצם אי אפשר היה להתמודד.

<עדי אבן חן: בפועל, המכסות, אלה שנלקחו ושימו לב, לא נלקח חלק גדול מהמכסות.

איתן ברושי: לא נוצלו.

<עדי אבן חן: לא נוצלו.

<עדי אבן חן: הוגשו והוחזרו.

<עדי אבן חן: טונות של מכסות שההשפעה של מה שהן יעשו הלאה עד סוף השנה עדיין לא ברורה.

<עדי אבן חן: כלומר, תעשיית הקפואים, לא ברור מהן ההשלכות של המהלך הזה על תעשיית הקפואים.

<עדי אבן חן: אם נלקחו, לפי מה שאנחנו פחות או יותר יודעים, משהו כמו 20% מן המכסות ותקנו אותי אם אני טועה, בסופו של דבר עכשיו הוא זה שישפיע.

<עדי אבן חן: ולכן, אנחנו מבקשים לבדוק עוד פעם, ברבעון האחרון של השנה, מה קורה לתעשייה עם המהלך הזה ואיך הוא משפיע.

<עדי אבן חן: אם תסתכלו על איך שהמכסות חולקו במבנה הקודם, גם כאלו שיועדו לתעשייה, חולקו למשקים וליבואנים ולא חולקו לתעשייה.

<עדי אבן חן: שאלת קודם למה לא לקחו את המכסות האלו.

<עדי אבן חן: המוצרים המוגמרים, אף אחד לא יקלוט את המותג as is, קילו וחצי או שניים וחצי, נכון?

<עדי אבן חן: עכשיו, הם יתחילו להיכנס.

איתן ברושי: נשמע את משרד הכלכלה ונמשיך.

איתן ברושי: תתייחס לשאלה עד מתי המכסות האלו בתוקף?

איתן ברושי: אני מבין שפג הזמן של פסח ולא התכוונו שיהיה פסח כל השנה.

איתן ברושי: אפילו פורים יש רק פעם אחת.

איתן ברושי: עד מתי המכסות האלו?

<יאיר שירן: יאיר שירן מנהל מינהל התעשיות, משרד הכלכלה.

<יאיר שירן: יש לי כמה הערות ספציפיות שאני מקווה יתנו מענה לשאלות או לנקודות שעלו פה, וכמה הערות קצת יותר כלליות בראייה של הטווח הארוך את כל הסוגיה הזאת של המכסות.

<יאיר שירן: כמה הערות ספציפיות ולאו דווקא לפי הסדר אלא על פי נקודות שעלו.

<יאיר שירן: לגבי מחירים, קשה להתווכח.

<יאיר שירן: היחידה שלי, בין השאר, ממונה גם על חלוקה של המכסות למוצרים המעובדים.

<יאיר שירן: מוצרים טריים, בעקרון המכסות פטורות ממכס ומחולקות על ידי החברים במשרד החקלאות, אני מדבר על המכסות שאנחנו חילקנו.

<יאיר שירן: זה לא דגים, אלא דברים אחרים.

<יאיר שירן: קשה להתווכח אולי לפעמים עם ממוצעים אבל יחד עם זאת, אני רוצה לבוא ולהגיד ויש לי פה כמה תמונות ששלחו לי או כאלו שאפילו אני בעצמי צילמתי, שחלק מהדברים באמת באו לידי ביטוי בירידות יותר עמוקות בחלק מהרשתות, מאשר הממוצעים שציינו פה.

<יאיר שירן: יש לי פה תמונה.

איתן ברושי: יאיר, אנחנו צריכים להתקדם.

<קריאה: גם אנחנו - - - תמונות.

<יאיר שירן: לא, אנחנו, שניה - - -

איתן ברושי: תנו לו לסיים.

איתן ברושי: כן, יאיר.

תמר זנדברג: אם יש לך נתונים אחרים אז תציג כי זה מעניין אבל תמונה לא מחליפה נתון שנאסף.

<יאיר שירן: יש רשתות גם לא קטנות, אני לא רוצה לעשות פרסום לרשתות אלא אם כן מותר לי להגיד את הנתון הזה.

<יאיר שירן: יש רשתות שמכרו בקבוק שמן לפני פסח, בגודל של 750 מ"ל, ב- 19.90 וזה בהחלט מחיר יותר נמוך מהמחיר הממוצע שהוא בדרך כלל 32.

<יאיר שירן: אני גם אהיה הגון ואגיד שלאחר הפסח המחיר הזה עלה אבל הוא לא עלה ל-32.

<יאיר שירן: לפחות באותה רשת, רשת לא קטנה, בהחלט לא קטנה, זה עלה ל-27 או משהו כזה.

תמר זנדברג: שניה רגע - - -

<רחל בורושק: שניה, מה עם פסח שנה שעברה - - -

<יאיר שירן: רק שניה.

תמר זנדברג: מה עם הנקודה הזאת?

תמר זנדברג: הציג כאן נציג משרד החקלאות נתונים מאד ברורים עם מספרים, עם גרף.

תמר זנדברג: היה כתוב שירד מ- 37 ל- 36 ואחר כך עלה חזרה.

תמר זנדברג: אתה עכשיו מדבר על 26, 27, זה מגובה?

תמר זנדברג: אספתם נתונים?

<יאיר שירן: כן, זה ברשתות.

<יאיר שירן: כן.

תמר זנדברג: האם אתה יכול להציג לנו נתון שסותר את - - -

<יאיר שירן: אני לא מתווכח.

תמר זנדברג: כי אם כן אז אולי לביקורת המדינה יש עוד עבודה, לבדוק איסוף נתונים במשרדי הממשלה אבל אם לא אז זה מוזר קצת.

<יאיר שירן: רק שניה.

איתן ברושי: חברים, אם לא נזדרז אז שר האוצר יחתום על יבוא דגים.

תמר זנדברג: הם לא - - -

איתן ברושי: כדאי לקצר את המסקנות פה.

איתן ברושי: שר האוצר עומד לחתום על יבוא דגים.

<יאיר שירן: קודם כל אנחנו עובדים - - -

איתן ברושי: נכון, שירה?

איתן ברושי: לא חשוב מה התוצאות, העיקר שנעשה עוד ייבוא.

איתן ברושי: תיכף ניתן לך את רשות הדיבור.

<שירה ברגמן: בהחלט חשוב - - - ברורות ותומכות.

<רחל בורושק: נכון וחשוב - - -

איתן ברושי: אז נחסל את עמק בבית שאן.

<יאיר שירן: קודם כל יש הרבה זהות אינטרסים בינינו, משרד הכלכלה, לבין משרד החקלאות.

<יאיר שירן: אני נתתי פה נקודה מסוימת שלכאורה יש נתונים אבל זה לאו דווקא מצביע.

תמר זנדברג: לא, אנחנו לא - - -

<צביקה כהן: רק הערה כדי שיירגעו חברי הכנסת.

<צביקה כהן: איתן, אם אפשר.

<צביקה כהן: אין לנו מחלוקת על הנתונים.

<צביקה כהן: אנחנו מציגים נתון ממוצע, זה הממוצע של כל המכס שהיה.

<צביקה כהן: מה שיאיר הציג פה הוא שברשתות מסוימות היו מבצעים יותר גדולים, זה יכול לקרות.

איתן ברושי: זה יכול לקרות אבל תנו ליאיר.

תמר זנדברג: אם המחיר הממוצע לא ירד סימן שחלק ירד וחלק עלה.

<קריאה: אנחנו נשמח להגיד - - -

איתן ברושי: אנחנו נרצה לשמוע.

איתן ברושי: חברים.

תמר זנדברג: אנחנו רואים במצגת את המספרים.

איתן ברושי: תמר, אני אקרא אותך לסדר.

איתן ברושי: תמר, רגע.

איתן ברושי: שירה, את תדברי עוד מעט.

איתן ברושי: יאיר, בוא תתקדם ותגיד מילה קדימה.

<יאיר שירן: לגבי המכסות הנוספות, לשאלה שלך, בעיקרון המכסות האלו של טרום הפסח, התוקף שלהן הוא עד ה-15 ביולי.

איתן ברושי: יולי.

<יאיר שירן: יולי, זאת אומרת עוד כמה ימים.

<יאיר שירן: סחורות כאלו שניתנו במסגרת המכסות האלו, יכולות להיכנס וליהנות מפטור ממכס עד ה-15 ביולי.

<יאיר שירן: 15 ביולי שתים עשרה בלילה פג התוקף וחוזר למצב רגיל.

<יאיר שירן: לפני שאגיד כמה דברים כלליים, אני חייב להתייחס להערה של הקולגות מהתאחדות התעשיינים.

<יאיר שירן: האמת שזה קצת מאכזב לשמוע, אני חייב להגיד כי אני חושב שגם בהתאחדות התעשיינים יודעים שדווקא המשרד שאני מייצג כאן, העלה את הנקודה שמכסות מהסוג הזה מן הראוי שיינתנו לא רק לסוחרים אלא גם לתעשייה שהיא קונה תוצרת מקומית.

<יאיר שירן: שהיא קונה חומרי גלם מהחקלאים המקומיים ויש פה בהחלט, אני מסכים לטיעון הזה, שקיום תעשיית מזון בישראל חשוב גם לטובת הגברת התחרות וגם לעתיד המגזר החקלאי ולכן, דווקא המשרד שלנו העלה את הנקודה הזאת ולשמחתי, יש פה גם קולגות שיעידו משני המשרדים, שניהם לצדי, שהנקודה הזאת זכתה להיענות ולכן, לדוגמה, שאלתי קודם, שמן זית דובר על 2,000 טון אבל בסופו של דבר סוכם שבתוך ה-2,000 טון 1,000 יהיו בבקבוקים שזה לסוחרים אבל 1,000 יהיו גם לתעשייה, שמן הסתם קונה משמן מחקלאים מקומיים.

<יאיר שירן: אותו הדבר גם בצ'יפס הקפוא וגם בירקות הקפואים.

<יאיר שירן: התעקשנו - - -

איתן ברושי: כשאתה רואה את ההשפעה בתפוחי האדמה למשל, האם היית עושה את זה עוד פעם?

<יאיר שירן: אני אגיד.

<יאיר שירן: פה אתה לוקח אותי לחלק האחרון של מה שרציתי להגיד ואני אגיד פה משהו כללי.

<יאיר שירן: יותר נוח, כך אני חושב.

איתן ברושי: דבר חופשי.

<יאיר שירן: יש פה יותר מדי אמוציות והמטרה של כולנו היא לעשות דברים נכונים לאורך זמן.

<יאיר שירן: אנחנו מחלקים מכסות מזה שנים בגלל הסכמים בילטראליים של ישראל ומחויבויות וגם בגלל מכסות וולונטריות, בעטיין של מכסות וולונטריות ואני חושב שכדי שמכסות יעבדו לאורך זמן ויהיה להן אפקט גם על הורדת המחירים, צריכים להתקיים שלושה תנאים: 1 - צריך שיהיה שוק תחרותי.

<יאיר שירן: שוק תחרותי מורכב לא רק מיבואנים אלא גם מיצרנים מקומיים.

<יאיר שירן: איפה שהתחרות נובעת רק מיבוא לא תמיד זה עובד, צריך שיהיו גם יצרנים מקומיים.

<יאיר שירן: 2 - צריך שהכמות במכסה תהיה בעלת נפח מסוים.

<יאיר שירן: זאת אומרת שכמויות קטנות מדי לא יכולות לעשות אפקט ואני לא רוצה לנקוט פה באחוזים.

<יאיר שירן: 3 - אני חושב שפה במהלך האחרון היה איזשהו פגם כי זה צריך להיות מהלך ארוך טווח.

<יאיר שירן: לדוגמה, הממשלה עשתה בשנתיים שלש האחרונות מהלכים של פתיחת מכסות כדי להפחית מחירים של גבינה צהובה ושל בשר טרי.

<יאיר שירן: אלה מהלכים ארוכי טווח לכמה שנים, שהם אפשרו כעקרון לקהל העסקים, אם זה יבואנים ואם אלה תעשיה או חקלאים.

<יאיר שירן: יש גם את הנושא של הפיצוי, להיערך לכך לאורך שנים.

<יאיר שירן: לקשור קשרים גם עם ספקים בחו"ל, גם עם לקוחות בארץ ואנחנו יכולים לראות מן התוצאות גם בבשר הטרי וגם בגבינות הצהובות, שאכן יש לזה אפקט גם על השוק.

<יאיר שירן: המהלך האחרון היה בו פחות מהסממן הזה של מהלך ארוך טווח.

<יאיר שירן: זה גם נותן הזדמנויות לטרמפיסטים ופחות לכאלה שבאים להיכנס לשוק באופן אסטרטגי לטווח ארוך.

<יאיר שירן: אני חושב שגם הזמן שניתן למכסה להיות מנוצלת הוא צריך להיות קצת גדול יותר.

איתן ברושי: ברור שהיינו עושים את זה אחרת.

איתן ברושי: אני רוצה לתת לדובי אמיתי, אחר כך שירי.

<דובי אמיתי: אדוני היושב ראש.

<דובי אמיתי: קודם כל אני שמח על הדיון הזה בראשותך ואני רוצה לומר לכל הפורום שאני לא נפלתי מהכיסא כשראיתי את התוצאות של מחלקת המחקר של הכנסת.

<דובי אמיתי: לא נפלתי מהכיסא כשקיבלתי אתמול את המצגת של משרד החקלאות.

<דובי אמיתי: אני כן שואל את עצמי מה עוד צריך לקרות כדי שהאוצר יבין שהפתרונות של הורדת מכסים ופתיחת יבוא, הם פתרונות שלא מביאים לשום מקום ואני חושב שצריכים להגיע למסקנה מאד פשוטה: צריך לטפל בכושר התחרות, שירה, וביכולת שלנו.

<דובי אמיתי: כמו שנאמר לא פעם אחת, אנחנו לא הבעיה, אנחנו הפתרון גם במקרה הזה.

<דובי אמיתי: אני קיבלתי צמרמורת כששמעתי חלק מחברי הכנסת מדברים ואומרים ומבססים את מה שהם אומרים, אני חושב שזה לא יכול לעבור מתחת לרדאר.

<דובי אמיתי: יושב פה נציג מבקר המדינה, אני מאד מוטרד מהעניין הזה אם הדברים שנאמרו פה הם נכונים.

<דובי אמיתי: הדבר השלישי שאני רוצה לומר, כשישבנו במשא ומתן עם האוצר, ואני כרגע מדבר בשם המגזר העסקי, שאגב, עמד בראש הפעילות הזו, הצגנו את הנתונים שלנו, כאשר שר האוצר התלבט אם כן להוריד מכסים ולפתוח יבוא או לא.

<דובי אמיתי: את תסריט האימה הזה הנחנו בפניו.

<דובי אמיתי: הנחנו בפניו.

<דובי אמיתי: והראיה לכך שבחלק מהדברים בתוך התכנית שלנו, כשבאנו ואמרנו לו לגבי הירקות הטריים והקפואים, תשמע, יש לנו את כל הפתרונות אצלנו בבית, הוא קיבל רק את הפתרון שהיה נוח עם הירקות הטריים.

<דובי אמיתי: שם לא פתחנו את היבוא ולא הורדנו במכס וזה היה גם המקום שבאמת הצרכן קיבל את התמורה המלאה.

<דובי אמיתי: להבדיל מכל מה שראינו פה שהצרכן לא קיבל כלום, כלום הצרכן לא קיבל, אף אחד לא יכול לשכנע שהצרכן קיבל פה משהו.

<דובי אמיתי: היה פיק קטן בדגים בנקודת זמן מאד קצרה, אני אומר לכם שאנחנו לא רואים במצגות את מה שקורה היום.

<דובי אמיתי: המחירים בכלל מתרוממים.

<דובי אמיתי: היום, אם מישהו הלך היום בבוקר או אתמול והלך לבדוק את רשימת הדגים האלה, שילך לראות מה המחירים.

<דובי אמיתי: שתבינו, מישהו אחר גזר את הקופון ולנו אסור לתת לזה יד.

<דובי אמיתי: תודה.

איתן ברושי: אמיתי, אחר כך שירה.

<אמיתי פורת: מילה קצרה בנושא של ההתיישבות.

<אמיתי פורת: אני מזכ"ל של הקיבוץ הדתי.

<אמיתי פורת: הדבר הזה הודגש מקודם על ידי חלק מהאנשים, אני רק רוצה לחזור בהיבט מסוים.

<אמיתי פורת: בשביל הקיבוצים שלנו בעמק המעיינות, ששה קיבוצים, הענף הזה הוא ענף מרכזי.

<אמיתי פורת: הוא לא פחות חשוב מענף החלב.

<אמיתי פורת: יכול להיות שיש כאלה שרוצים לעשות מהלכים דומים בענף החלב כי אפשר, אבל הסיפור הזה הוא בהחלט משמעותי - - -

איתן ברושי: יאיר, תשמע אותו.

איתן ברושי: זה לא הדגים, אלה התושבים.

<אמיתי פורת: זה כמו הסיפור של הביצים בגבול הצפון או כמו הסיפור של הערבה.

<אמיתי פורת: צריך להתייחס גם לאזורים של ההתיישבות בהקשר הזה ולהשפעה של המדיניות הזאת על חבל ארץ שלם, כמו עמק המעיינות ואזורים נוספים בארץ.

<אמיתי פורת: את הנקודה הזאת חייבים לקחת בחשבון.

<אמיתי פורת: נדמה לי שהנתונים, כמו שנאמר פה קודם על ידי נציג משרד הכלכלה, חייבים להילקח לא ברשת מסוימת אפילו אם היא גדולה אלא באיזשהו רוחב.

<אמיתי פורת: כך בונים מדיניות.

<אמיתי פורת: זה התפקיד שלכם כמובן ושל מי שנמצא בחדר הזה, גם להסתכל על המדיניות בהקשר הרחב שלה.

<אמיתי פורת: אם הנתונים לא נכונים אז אנחנו רוצים לשמוע נתונים אחרים.

<אמיתי פורת: כמו שנראה מהנתונים האלה לא היה פה מהלך ארוך טווח.

<אמיתי פורת: אתה אמרת את זה בצורה מאד ברורה ואם רוצים לעשות משהו אחר, צריך לעשות אותו בתיאום ובאופן יותר מדורג.

<אמיתי פורת: את הדבר הזה הנציגים שלנו מציעים וכדאי להיכנס לאיזשהו משא ומתן יותר רציני ולא להעמיד רק עמדה של אחד או אפס או של שחור או לבן.

<אמיתי פורת: אפשר לעשות דברים באמצע שהחקלאים יכולים ללכת אתם.

<אמיתי פורת: ללמוד איזושהי רפורמה וגם לאפשר לענף לצמוח תוך שינוי מדורג.

<אמיתי פורת: וזה מה שאנחנו מבקשים.

<אמיתי פורת: אני חושב שאפשר לעשות את זה.

איתן ברושי: אמיתי, מילה לפני שירה, האם אתה או יוסי יעיש יכולים להגיד או יודעים באם יימשך יבוא הדגים, מה זה אומר למשקי עמק המעיינות או למה שקראו פעם עמק בית שאן?

איתן ברושי: משפט או שניים, יוסי.

<יוסי יעיש: רשות דיבור בצורה מסודרת.

איתן ברושי: אז דבר.

איתן ברושי: אחר כך שירה, תתכונני.

<יוסי יעיש: בגדול, לא מספיק לדעת מה קרה במבצע פסח בנושא של הורדת מכסים אלא לראות את הפעולות שנעשו לפני כן.

<יוסי יעיש: לפחות מהמידע שאנחנו קיבלנו ואני גם העברתי את השאילתות לסמנכ"ל משרד החקלאות, היבואנים ידעו על הורדת המכס לפני שאנחנו ידענו.

<יוסי יעיש: העניין הזה מתועד אצלם, אפשר - - -

איתן ברושי: לפני שזה הוחלט?

<יוסי יעיש: לפני שזה הוחלט ולפני שאנחנו ידענו.

<יוסי יעיש: אנחנו התעדכנו מהיבואנים.

<יוסי יעיש: דבר נוסף - - -

<דובי אמיתי: עוד פעם, אתה יכול?

<דובי אמיתי: לא הבנתי, זה קצת מוזר פה.

<רחל בורושק: שמעת נכון.

<דובי אמיתי: לא מסתדר.

איתן ברושי: תחזור בשביל דובי.

<יוסי יעיש: אני בשביעי לדצמבר שאלתי את סמנכ"ל משרד החקלאות האם נכונה השמועה שיבואנים יודעים על הורדת מכסים שתיעשה במהלך מרץ.

<יוסי יעיש: הוא אמר לי: אני לא יודע מזה כלום.

<יוסי יעיש: בפועל, בסוף פברואר, עמדו 471 מכולות של אמנון קפוא מסין, שזה - - -

איתן ברושי: איפה, באשדוד?

<יוסי יעיש: באשדוד, שהם 11,300 טון שזה אקוויוולנטי ל-2014 ו-2015 בכמות השנתית.

<יוסי יעיש: זאת אומרת שמישהו בעניין הזה רצה לגזור קופון.

<יוסי יעיש: דבר נוסף, המבצע הזה בעצם חובק ארבעה שחקנים.

<יוסי יעיש: הממשלה, כמו שאנחנו יודעים הפסידה פה במהלך הכולל הזה כ-120 מיליון שקל.

<יוסי יעיש: החקלאים אומנם פוצו במידה מסוימת אבל צריך לזכור שבעצם החקלאים הם השחקן האחרון בשרשרת הערך, כשהיבואנים בחלקם גם בעלי רשתות שיווק.

<יוסי יעיש: ההחלטה להעלות או להוריד מחירים היא החלטה - - -

איתן ברושי: במה זה השפיע על מגדלי הדגים בישראל ומילה קדימה.

<יוסי יעיש: זה השפיע בזה, שבעצם המחירים לצרכן ירדו רק ב-5 מתוך 14 שקלים ואם המחירים היו יורדים בכל ענפי המכס, הנזק היה הרבה יותר גדול.

<יוסי יעיש: הנזק למגדלים שלנו בתקופה הזו הוא 22 מיליון שקל, כשבעצם אם המכס היה יורד באופן מלא יכול להיות שהנזק היה כפול, דהיינו, 44 מיליון שקל.

<יוסי יעיש: בגדול, היבוא הזה מגיע מסין.

<יוסי יעיש: בשנת 2015 עשינו עבודה מאד גדולה בשאלה כמה עולה לייצר קילו פילה בסין וראינו שהמחירים שם הם 26 שקלים לקילו.

<יוסי יעיש: בשנת 2015 המחירים בארץ היו 13 שקל.

<יוסי יעיש: דהיינו, היה סבסוד של 50%.

<יוסי יעיש: השנה, לפני הנתונים של האגף לסחר חוץ של משרד החקלאות המחירים בארץ ירדו ל-11.12 שקל, דהיינו הסבסוד רק הלך והעמיק.

<יוסי יעיש: מה שאנחנו יודעים, לפחות מהנתונים שלנו, שככל שחולף הזמן, הכמות שלנו בשוק הולכת ויורדת והמחירים הולכים ויורדים.

<יוסי יעיש: זאת אומרת, הנזקים שלנו, גם אם המכס ייגמר באמצע יולי, עדיין התוצאות לא מסתיימות, כשבעצם כל הנתונים, גם של משרד החקלאות וגם אולי של האוצר, בעצם נשענים על נתוני "סטורנקסט" שהם נתונים חלקיים.

<יוסי יעיש: דהיינו, בנתוני הרשתות על הדגים החיים או הדגים הטריים מדובר ב-20% בלבד ואלה נתונים מאד חלקיים.

<יוסי יעיש: בדגים הקפואים מדובר ב-50%.

<יוסי יעיש: זאת אומרת שאם נגיד רשת אחת, כמו שאמר נציג משרד הכלכלה, מורידה למחיר מאד נמוך, צריך לראות את העניין הזה בהיבט הכולל.

<יוסי יעיש: דהיינו, הנתונים של הלשכה המרכזית לסטטיסטיקה הם נתונים שנותנים מענה כולל של כל השוק ונתוני "סטורנקסט" הם נתונים חלקיים.

<יוסי יעיש: זאת אומרת שזה כמו רק לראות את המטבע מתחת לפנס.

איתן ברושי: האם דיברו אתכם על המשך היבוא?

איתן ברושי: לא שמועות.

איתן ברושי: האם מישהו מהממשלה דיבר אתכם?

<יוסי יעיש: אני יכול להגיד לך שאני קיבלתי טלפון מסמנכ"ל משרד החקלאות, שהוא קיבל טלפון מנציגי אגף התקציבים באוצר, שהולכים להוריד את המכס כבר בשבוע הבא ובעניין הזה, זה הרס של חבל ארץ שלם ועצם העובדה שהעניין הזה נעשה בצורה כל כך ברוטלית ולא - - -

איתן ברושי: ללא הידברות?

<יוסי יעיש: ללא הידברות אתנו, הוא מהלך - - -

איתן ברושי: אבשלום וילן יתייחס בהמשך.

<יוסי יעיש: עוד נקודה אחת, שאולי מסמלת את היחס של האוצר לחקלאים.

<יוסי יעיש: אנחנו בתוך המהלך הכולל קיבלנו שני מיליון שקל לקדם את הדג הישראלי הטרי לעומת הדג הסיני המיובא.

<יוסי יעיש: עדיין, אנחנו בהתנצחות מול משרד החקלאות ואני לא יודע מתי יגיע הכסף.

<יוסי יעיש: משרד האוצר השקיע 5 מיליון שקל לקידום הדג הסיני, 5 מיליון שקל לקידום הדג הסיני.

<יוסי יעיש: מילא אם הוא היה מקדם את הדגים כדבר שנותן איזהו ערך תזונתי - - -

איתן ברושי: מי החברה שעשתה את הפרסום?

<יוסי יעיש: אני ראיתי את זה בערוץ 2 ובערוץ 1.

איתן ברושי: תיכף שירה תענה.

איתן ברושי: אולי יש פה עוד ניגודי עניינים.

<יוסי יעיש: לכן הקריאה של חיים ילין היא בהחלט קריאה במקום.

<יוסי יעיש: יש פה דברים שיש בהם יותר מאבק של חשד ולכן צריך לבדוק את הדברים האלה.

איתן ברושי: תודה.

איתן ברושי: שירה, בבקשה.

<שירה ברגמן: לגבי הנתונים שהוצגו - - -

איתן ברושי: רק שניה שירה, תסבירי למי שלא יודע מהו התפקיד שלך.

<שירה ברגמן: סליחה, אני שירה ברגמן, אני רכזת מים וחקלאות באגף תקציבים.

<שירה ברגמן: הטלפון שקיבל הסמנכ"ל הגיע ממני.

<יוסי יעיש: את לא מכחישה.

<שירה ברגמן: לא.

<שירה ברגמן: המצב הוא כזה.

<שירה ברגמן: אין מחלוקת לגבי הנתונים, הנתונים הם נתונים.

<שירה ברגמן: אנחנו כולנו עובדים על אותו בסיס נתונים.

<שירה ברגמן: הסוגיה, כמו שזרקתי תוך כדי הדיון ואני מצטערת שחברת הכנסת זנדברג לא כאן כדי לשמוע, היא לגבי העיבוד של הנתונים.

<שירה ברגמן: שתי נקודות מרכזיות ואז נעבור הלאה.

<שירה ברגמן: כשעושים השוואה בין מחיר הדגים הקפואים למחיר ששרר בשוק אחרי שכבר הודענו על המהלך שמתקיים ולכן הייתה כבר תגובה במחירים, אז ברור שהפער יהיה יותר קטן.

<שירה ברגמן: ההשוואה צריכה להיות לא למחירים של מרץ אלא למחירי פברואר ואחור.

<שירה ברגמן: כשעושים השוואה ולוקחים ממוצע שבסוף מגיע למספרים האלה שרק 5 שקלים ירדו לציבור על דגים שהם חורגים מעבר למכסה שנפתחה, אז גם כאן יש בעיה.

<שירה ברגמן: זה לא ההשפעה של המהלך הזה.

<שירה ברגמן: אבל נשים את כל זה בצד ובכל זאת אני רוצה להגיד כמה דברים.

<שירה ברגמן: אני לא חושבת שיש מחלוקת שבזמן החגים, כלומר, סביב השבועות שסביב פסח הייתה ירידה משמעותית במחירי הדג הקפוא.

<שירה ברגמן: אנחנו - - -

<קריאה: תגדירי "שבועות", ארבעה שבועות?

<קריאה: שבועיים?

<קריאה: שבוע?

<שירה ברגמן: מספר שבועות, לדעתי מדבר על סדר גודל של חודשיים סביב החג.

<רחל בורושק: חודשיים המחיר היה מאד נמוך.

<שירה ברגמן: אני אסתכל על זה בדיוק ואני אחזור אלייך.

<רחל בורושק: כנראה מה שראית הוא במדינה אחרת.

איתן ברושי: סליחה.

איתן ברושי: כן, שירה.

איתן ברושי: אני צריך לשמור על שירה.

איתן ברושי: כן.

איתן ברושי: תראו למה הגענו, לאילו ימים טובים.

<קריאה: זה לא יקרה הרבה פעמים, נכון?

<שירה ברגמן: הבדיקה שעשיתי יחד עם הכלכלן הראשי במשרד האוצר עושה בדיוק את ההשוואה הזאת.

<שירה ברגמן: אנחנו ערים לעובדה שכל שנה יש עלייה בכמויות ובמבצעים ועלייה במחירים ועשינו בדיוק את הבדיקה של ההשפעה הזאת, כדי לבדוק את השבועות שסביב חג הפסח הקודם לעומת חג הפסח הזה.

<שירה ברגמן: המחירים ירדו בסביבות 20%-30% בממוצע.

<שירה ברגמן: לא בסופר אחד אלא בממוצע.

<שירה ברגמן: כלומר, אני חושבת שמעטים הכלכלנים שיחלקו עלינו שהייתה פה ירידה משמעותית במחיר.

<שירה ברגמן: נכון, חלקה התגלגל גם ליבואנים, זה טיבם של - - -

<קריאה: רובּה.

<שירה ברגמן: לא, לא, חלקה הקטן.

<שירה ברגמן: מיעוטה אפילו אני אגיד, התגלגלה סביב השבועות האלה - - -

<אורי צוק בר: אז למה את לא מציגה את הדברים?

<אורי צוק בר: זה לא מקצועי, את אומרת דברים כלליים.

<שירה ברגמן: כל דבר שיבקשו ממני - - -

איתן ברושי: מוגבלים גם בזמן.

איתן ברושי: אורי.

איתן ברושי: שירה, בבקשה.

<שירה ברגמן: אשמח להציג כל דבר, זה מגובה לחלוטין.

איתן ברושי: חברים.

איתן ברושי: אורי, דקה.

איתן ברושי: בבקשה, שירה.

<שירה ברגמן: אני אשמח לא לקבל קריאות לגבי היושר המקצועי שלי.

<קריאה: אבל זו האמת.

<שירה ברגמן: אני אשמח לא לקבל קריאות לגבי היושר המקצועי שלי, תודה רבה.

איתן ברושי: חברים, הישיבה מוגבלת בזמן.

איתן ברושי: שירה.

<שירה ברגמן: אני אמשיך.

<שירה ברגמן: ולכן אני אומרת חד משמעית.

<שירה ברגמן: למהלך הזה של הפחתת מכסים הייתה השפעה מאד חיובית על ירידת המחירים.

<שירה ברגמן: אני אמשיך ואני אגיד שאני חושבת שיש גם קונצנזוס שההשפעה על מגדלי הדגים הטריים בארץ הייתה מוגברת.

<שירה ברגמן: אנחנו למדים מהם על פגיעה - - -

<קריאה: איפה ראית את זה?

<שירה ברגמן: מה?

<קריאה: מאיפה הוצאת את זה?

<קריאה: איפה הקונצנזוס?

<שירה ברגמן: הקונצנזוס הוא כזה שאתם אמרתם לנו מהי הירידה במחיר ואנחנו יודעים שהיא קטנה בהרבה ממה שפוציתם.

<שירה ברגמן: נכון.

<שירה ברגמן: נמשיך הלאה.

<קריאה: ממה שֶמה?

<שירה ברגמן: ממה שפוצו.

<קריאה: ממש לא.

<שירה ברגמן: זה המצב.

<רחל בורושק: כנראה שאנחנו חיים בעולם מקביל.

<שירה ברגמן: אנחנו חיים באותו עולם לחלוטין.

<קריאה: לא, לא, לא.

איתן ברושי: שירה, תמשיכי.

<שירה ברגמן: אני כן מסכימה ואני אומר כזה דבר.

<שירה ברגמן: המנגנון הזה של מכסות מוגבלות בכמות ובזמן באמת בעייתי כי אני מסכימה לחלוטין עם הנתונים שהוצגו, לפיהם הירידה הייתה מוגבלת בזמן ואחריה היה טיפוס במחירים.

<שירה ברגמן: עדיין לא הגענו למחירים של לפני המהלך הזה אבל זה נכון, היה טיפוס במחירים וגם אפשר להבין לאן הולך הפער הזה בין הירידה במכס לבין המחירים לצרכן.

<שירה ברגמן: אבל הבעיה כאן היא מאד ברורה.

<שירה ברגמן: הבעיה היא במנגנון של הורדה של המכס בצורה נקודתית מבחינת הזמן של ארבעה חודשים ומבחינת הכמות.

<שירה ברגמן: לכן מה שלנו נראה מאד ברור מהנתונים האלה, זה שלמהלך של הפרדת מכסים יש פוטנציאל אדיר להוביל ירידת מחירים לצבור, ככל שהוא נעשה נכון.

איתן ברושי: כמה בסך הכול זה עלה למשק הישראלי, הורדת המכסים, לפי החשבונות שלכם?

<רחל בורושק: לדעתה זה לא עלה כלום.

<שירה ברגמן: זה עלה ועוד איך.

<קריאה: איתן, אחרי שהחקלאים שלנו ימותו אז יהיו רק יבואנים וכמה זה יעלה?

<שירה ברגמן: אני אשמח להתייחס גם לזה.

<שירה ברגמן: היו פה אמירות לגבי חד צדדיות והיעדר המשא ומתן מול החקלאים.

<שירה ברגמן: עוד לפני המהלך הזה של פסח, אנחנו התקשרנו ביום ששמענו וביום שהחלטנו לקדם את המהלך הזה.

<שירה ברגמן: הטלפון הראשון שלנו היה למגדלי הדגים, כדי לבקש מהם לבוא לעשות אתנו משא ומתן ומאז, פחות או יותר - - -

<יוסי יעיש: זה לא משא ומתן, זו הנחתה.

<שירה ברגמן: פסח הונחת?

<שירה ברגמן: פיצוי של 25 מיליון שקלים לא היה בהסכמה?

<יוסי יעיש: לא.

<שירה ברגמן: היה בהסכמה.

<יוסי יעיש: כל הדיבור שלנו בחודשים האחרונים, שאנחנו באים ואומרים - - -

<שירה ברגמן: רגע, שניה.

איתן ברושי: אנחנו לא נעשה פה משא ומתן, אני רוצה שתגידי משהו על הירקות.

<שירה ברגמן: אני רק אגיד שההצעה שהונחה בפני מגדלי הדגים בשבועות האחרונים, כשעוד התקיימו מגעים בינינו לבין מגדלי הדגים, הייתה מרחיקת הלכת ביותר שאי פעם הונחה בפני המגדלים.

<שירה ברגמן: ואני מאד מצטערת שהיא לא התקבלה.

<שירה ברגמן: זה היה גם פיצוי בהרבה מאד כסף להשקעות שאמורות להוביל להתייעלות, לאפשר לענף - - -

איתן ברושי: חברים.

<דובי אמיתי: איתן, אני יכול להחליף אותך בסגנון?

<דובי אמיתי: כי אתה יושב שם - - -

איתן ברושי: אבל חכה.

<יוסי יעיש: כי - - - שלמדתי ממך, כי זה די, מספיק.

איתן ברושי: תן לה רגע.

<יוסי יעיש: מספיק, שירה.

<שירה ברגמן: אני מבקשת שלא תפריע.

איתן ברושי: דובי, אני אתן לך.

<שירה ברגמן: אני מבקשת שלא תפריע לי.

<שירה ברגמן: אני אחזור על זה עוד הרבה פעמים.

<דובי אמיתי: אתם חיים בעולם של שררה, עם עוצמה שצריך לנטרל אתכם ומה שאתם עושים פה זה נזק אדיר.

<שירה ברגמן: שמענו את דעתך - - -

איתן ברושי: דובי, אנחנו לא יכולים - - -

<דובי אמיתי: מה זה המחיר הזה?

<דובי אמיתי: די, מספיק.

איתן ברושי: אתה לא רוצה שאני אחליף אותך.

איתן ברושי: שירה, תגידי מילה על הירקות.

<שירה ברגמן: אני אגיד שהמהלך עם הירקות היה הרבה פחות מוצלח מבחינתנו מאשר המהלך עם הדגים.

<שירה ברגמן: הירידה שם הייתה - - - אבל אני גם אגיד שקצת מוקדם מדי לקבל נתונים מלאים.

איתן ברושי: יכול להיות שזה היה מהלך מיותר?

<שירה ברגמן: לא יודעת להגיד אם מיותר כי אני חושבת שלא בהכרח היינו יושבים כאן ומדברים על המהלך הבא אם לא היה את המהלך הקודם.

<שירה ברגמן: לכן מיותר היא מילה קשה אבל אין ספק שהמהלך הזה היה פחות מוצלח מהדגים ובסופו של דבר - - -

איתן ברושי: שירה, מילה לסיכום.

איתן ברושי: לא סיימנו אתך.

איתן ברושי: אני רוצה גם מילה, עדי.

איתן ברושי: לא, לא, אין זמן למצגת.

איתן ברושי: שני משפטים למיקרופון.

איתן ברושי: מגדלי הזיתים.

<עדי נעלי: מגדלי הזיתים מדברים על - - -

איתן ברושי: חכה רגע, כולם ידברו.

איתן ברושי: תן לעדי, הוא מההתחלה מחכה.

<עדי נעלי: קודם כל תודה.

<עדי נעלי: אנחנו מדברים על שינוי מאד נמוך במחיר.

<עדי נעלי: החשש שלנו הוא ממה יקרה גם בהמשך.

<עדי נעלי: ההשפעה היא לא נקודתית רק לחג.

<עדי נעלי: העונה לפנינו.

<עדי נעלי: יובאה כמות מאוד מאוד גדולה של שמן.

<עדי נעלי: נקודה מאד משמעותית לצרכן הישראלי היא האיכות של מה שיובא.

<עדי נעלי: אנחנו מנסים זה ארבע שנים לקדם תקן בינלאומי חדש משודרג.

<עדי נעלי: בחלק מהמגעים מול האוצר היה הבטחה שהאוצר ינסה לעזור בקידום של תקן.

<עדי נעלי: יושב עמיתי מנהל שירותי המזון, שיודע כמה זה חשוב שיהיו כלים לבדוק שמה שנכנס לא מסוכן לצרכן הישראלי, או נמצא בהלימה עם האיכות - - -

איתן ברושי: הענף נפגע מן היבוא הזה?

<עדי נעלי: הענף נפגע.

<עדי נעלי: יש רחש.

<עדי נעלי: יש עצירה מסוימת.

<עדי נעלי: צריך להגיד גם בכנות, אנחנו באמצע מהלך של חלוקת ההקצאות והתמיכות שניתנו למגדלים.

<עדי נעלי: זה לא מהלך פשוט.

איתן ברושי: המכסות.

<עדי נעלי: הוא לוקח זמן כי אנחנו מנסים להסדיר את זה מול מגדלים קטנים שלא יודעים להביא את כל המסמכים האלה.

<שירה ברגמן: לא, אפשר ללכת סחור סחור אבל התשובה היא לא - - -

<קריאה: אנחנו עוד לא יודעים - - -

<עדי נעלי: המהלך נמצא לקראת סיום בשבוע הזה.

<עדי נעלי: אנחנו עשינו מאמצים גדולים כדי להעביר את הכסף בצורה נכונה למגדלים ביחד עם כל ההישגים שהציגו אגף החשבות והייעוץ המשפטי וזה יעמוד בדברים.

<עדי נעלי: זה לא פשוט וזה נעשה בצורה טובה יחד עם הקידום.

<עדי נעלי: החשש הגדול הוא מה יהיה לקראת העונה הבאה שבפתח ואני חייב להצטרף למה שנאמר על הצורך במשהו ארוך טווח שייתן יציבות למגדלים.

<עדי נעלי: ניטעו עצים, הוזמנו הרבה מאד שתילים אחרי שנת השמיטה, היום כולם עצרו, לא יודעים מה יהיה.

<עדי נעלי: והחשוב הוא משהו ארוך טווח עם תקן שיעזור לקדם.

איתן ברושי: אורי וצביקה ואנחנו צריכים לחתור לסיכום.

<אורי נעמתי: מי שלא מכיר, אורי נעמתי, מנכ"ל ארגון עובדי הפלחה ואני אחראי על אספקת ירקות למפעלי התעשייה.

<אורי נעמתי: זה היה לפני הרבה זמן אבל ראינו פה גרפים ואמרו שזה נראה כמו א.ק.ג מפרפר ויש עוד אחד שמפרפר ומצבו קשה מאד.

<אורי נעמתי: הוא לא נמצא בחדר הזה ועדי, את הזכרת, מפעלי התעשייה של ירקות.

<אורי נעמתי: המצב שם על הפנים.

<אורי נעמתי: בעבר הם ידעו לייצא בעיקר לאירופה והיורו אכל אותם.

<אורי נעמתי: הם חשופים ליבוא מטורף מסין, דיבר על זה חיים ילין, על הסבסוד.

<אורי נעמתי: צריך לזכור שאנחנו לא מדברים על שוק חופשי.

<אורי נעמתי: סין, החל מהמטבע ועד כל המדיניות ההומניטרית היא רחוקה משוק חופשי והמפעלים האלו, כל המפעלים האלו בקושי חיים.

<אורי נעמתי: מה שעשו פה, הניסיון הזה בבני אדם, יכול לגרום לזה שהמפעלים האלה יקרסו.

<אורי נעמתי: לקחו והשקיעו 120 מיליון שקל.

<אורי נעמתי: חוץ משירה שלא הציגה לנו נתונים, מוכרח להגיד שהדיבורים לא משכנעים אותי.

<אורי נעמתי: הציגו פה כולם, שלושה משרדים שונים, הציגו שהתועלת הייתה אפס, בגדול.

<אורי נעמתי: המהלך נעשה בחופזה, לא היה תיאום עם החקלאים.

<אורי נעמתי: הנזק יכול להיות בלתי הפיך.

<אורי נעמתי: הגרוע מזה וזה לַחֲבר מביקורת המדינה, עשו מהלך, יפה מאד.

<אורי נעמתי: התוצאות שנויות במחלוקת.

<אורי נעמתי: הדבר הבא שעושים זה ממשיכים את המהלך הזה בלי לבדוק.

<אורי נעמתי: ולכן, יכול להיות שבעוד חודשיים ייסגר מפעל "פרי גליל" בצפון, 300 עובדים יהיו מפוטרים בגלל שמישהו עשה ניסוי שלא הצליח אבל כמובן שהוא לא יכול להגיד את זה.

<אורי נעמתי: אני רוצה להגיד משהו על ה-400 קונטיינרים, 500?

<קריאה: 470.

<אורי נעמתי: אנחנו הלכנו לבדוק בנמלים האם הדגים הקפואים מסתכלים על הירקות הקפואים שלידם אז הבדיקה לא הראתה את זה.

<אורי נעמתי: זאת אומרת, שכנראה, הרי אנחנו חשבנו שיש דגים קפואים שמסתכלים על ירקות קפואים שמחכים להורדת המכס.

<קריאה: גם בקונטיינרים.

<אורי נעמתי: גם בקונטיינרים.

<אורי נעמתי: כנראה שהדגים לא הסתכלו על ירקות קפואים וכנראה לא הייתה ידיעה מראש בנושא ירקות קפואים.

<אורי נעמתי: כנראה רק יבואני הדגים הם במאפיה.

<אורי נעמתי: את הדבר הזה צריך לבדוק.

איתן ברושי: או.

איתן ברושי: קיי, אורי.

<אורי נעמתי: אני אומר בשורה האחרונה וזה לביקורת המדינה, זו הוועדה הנכונה.

<אורי נעמתי: עשו כלי מדיניות, כלי מדיניות מאד מורכב.

<אורי נעמתי: עשו אותו בשטחיות, עשו אותו במהירות, עשו אותו במחטף, כנראה שלא הצליח אבל ממשיכים אותו.

איתן ברושי: צביקה אלון.

<צבי אלון: אני רוצה להיות קצר.

<צבי אלון: דיברו קודם חברי הכנסת על הנושא שצריך לבדוק מה עמד על המזח באשדוד לפני שיצא הצו.

<צבי אלון: יושבים פה אנשי ביקורת המדינה אז אתם בטח תיקחו את זה לתשומת הלב.

<צבי אלון: אותנו זה מטריד כי לדעתנו זה היה המניע לכל המהלך.

<צבי אלון: אנחנו הקרבן של מישהו שרצה לחתוך קופונים אז אני מקווה שאתם תעשו, באמת, אם היה פה איזה כשל במידע או כשל בחבֵרוּת או לא חבֵרוּת, אותנו זה לא מעניין.

<צבי אלון: אותנו מעניין כל המהלך הזה של להוריד מכסים מהר מהר לקראת פסח.

<צבי אלון: אני לא רוצה להתעמת עם ידידתנו מאגף התקציבים, עם שירה, מספיק התעמתתי.

<צבי אלון: אני אומר לכולם, שירה תקשיבי, אם היו עושים את אותו הדבר על עוד חמישה מוצרים שבכלל לא בסיפור, היו אותם גרפים בפסח ובראש השנה.

<צבי אלון: מבצעים על יין ומבצעים על פסטה ומבצעים על מיונז ואני לא יודע מה.

<צבי אלון: פשוט עושים מאתנו צחוק.

<צבי אלון: אני לא מתפלא שנשיא התאחדות האיכרים התפוצץ.

<צבי אלון: עושים מאתנו צחוק.

<צבי אלון: יושבים פה אנשים רציניים, מגישים נתונים, התאחדות חקלאי ישראל, משרד החקלאות ואז בפאתוס שאנחנו כולנו מכירים, בלי שום נתון, אומרים ש"חודשיים לא היו פה מחירים כל כך נמוכים כמו שעכשיו עשינו" ו"אנחנו משוכנעים שהמבצע הזה הוא היהלום שבכתר".

<צבי אלון: נתון אחד היא לא שמה, גרף אחד היא לא העלתה כשאחרים הראו.

<צבי אלון: וזה המודל של אגף התקציבים.

<צבי אלון: זה מה שמטריד אותנו.

<צבי אלון: ומה שאורי אמר פה עכשיו, שזה גם ההמשך להבא, אז ביקורת המדינה תעשה אתנו חסד, עם החקלאים ותיתן את דעתה, אל"ף, על מה היה פה ובי"ת, האם זה נכון על סמך "ההישג העצום" שאגף התקציבים רואה, להמשיך את זה גם קדימה.

איתן ברושי: שניה אחת, אתם תדברו.

איתן ברושי: צביקה, אתה סיימת?

<צבי אלון: אני אומר מילה אחת על העניין של בית שאן והדגים.

<צבי אלון: יש לי קצת ניסיון בסחר בינלאומי והסכמים ואיך המדינות מתייחסות לחקלאים שלהם.

<צבי אלון: הנושא הזה של גידול באזור מסוים לאומי, מה שאתה אמרת, אמיתָי, זו אבן פינה של כל מדיניות חקלאית בעולם.

<צבי אלון: אם יש איזה מוצר בפינה של איזה פיורד בנורבגיה איש לא יגע בו ואם יש ביפן איזה אזור שמתבסס על פטריות או אני לא יודע מה אז בזה לא נוגעים.

<צבי אלון: כשיש אזור של 600 מעלות בקיץ שחי מבריכות דגים אז צריכים לקצוץ את היד לפני - - -

<קריאה: וצפרים שכחת.

איתן ברושי: באיזה הקשר?

<אורן ברנע: אני אמשיך את הדברים של צביקה.

<אורן ברנע: אורן ברנע, ארגון מגדלי ירקות.

איתן ברושי: אחרון.

איתן ברושי: אחר כך אבו והמבקר ואני אסכם.

<אורן ברנע: אני אדבר על עלות אזור, אזור שקוראים לו עוטף עזה.

<אורן ברנע: הוא חי מתפוחי אדמה ותפוחי האדמה הקפואים הם מבחינתו איום מאד גדול ואני אסביר את מערכת הכוללים ההזויה שהולכת ונוצרת פה במהלך הזה.

<אורן ברנע: באותו זמן שהביאו ירקות קפואים אנחנו ייצאנו 230 אלף טון תפוחי אדמה.

<אורן ברנע: ואנחנו צריכים לעבור שלושה מעגלים כדי להצליח לייצא תפוחי אדמה לאירופה.

<אורן ברנע: המעגל הראשון מכס.

<אורן ברנע: יש מכס, הסכם דו צדדי, אנחנו הגענו ועשינו, האירופאים והרוסים הגנו על עצמם, אנחנו עוברים את המכס.

<אורן ברנע: המעגל השני הוא מעגל של עלויות, כאשר העלויות שלנו הן כידוע בעייתיות בגלל המים.

<אורן ברנע: בנוסף, לפי הנתון של משרד החקלאות, הסבסוד באירופה הוא באזור 20% בעוד שאצלנו הוא באזור 5%, כך שבמעגל העלויות אנחנו נמצאים במעגל גרוע יותר.

<אורן ברנע: אנחנו צריכים להגיע לרשת, אני אביא דוגמה של רשת אחת ששם זה הכי בולט, רשת שיש לה רק שמונים ומפרסמים שניים.

<אורן ברנע: הרשת הזו קיבלה החלטה ב-2016 שתפוחי אדמה וגזר מישראל לא עולים על המדפים.

<אורן ברנע: הדבר הזה הוא לא בדיוק BDS אלא הוא יותר ענין של לוקליזציה דהיינו, צפון גרמניה קודם כל תיתן לצפון גרמניה, אם אין סחורה היא תלך לכלל גרמניה ואחרי זה היא תיקח מצרפת, איטליה, ספרד וכו' אבל ישראל לא.

<אורן ברנע: היא הודיעה, ישראל לא.

<אורן ברנע: את שלושת המחסומים האלה היינו צריכים לעבור כדי לייצא 230 אלף טון.

<אורן ברנע: עכשיו נדבר על הכיוון ההפוך.

<אורן ברנע: מכס – הולכים להוריד, עלויות – זורמת לפה סחורה מסובסדת ובאשר לרשתות, הראשונים שרצו להיות היבואנים הם הרשתות שלנו.

<אורן ברנע: זאת אומרת, הן בעד לוקליזציה אבל בתנאי שזה מגיע מטורקיה ומסין.

איתן ברושי: דברים חשובים.

איתן ברושי: אבשלום וילן, אחר כך המבקר ואני אסכם.

אבשלום וילן: תודה אדוני היושב ראש.

אבשלום וילן: אני מצטער, נקראתי דחוף לשר החקלאות.

אבשלום וילן: לא הייתי מודע על פסח, אומר שניים שלושה משפטים.

איתן ברושי: אבשלום וילן, מזכ"ל התאחדות חקלאי ישראל.

אבשלום וילן: המהלך היה בעיקרו תדמיתי.

אבשלום וילן: הוא לא היה מהלך כלכלי, היה מהלך תדמיתי.

אבשלום וילן: היה אורי, היה תיאום אתנו.

אבשלום וילן: ישבנו, דיברנו אבל ביסודו של יום אתה בודק מה קרה עם המספרים.

אבשלום וילן: הצרכן נהנה מעט מדי.

אבשלום וילן: המגדלים, בעיקר של הדגים הטריים, שילמו מחיר יקר ואני לא יודע מאיפה, כי כל המספרים שלנו הם במקרה הטוב, מה שניתָן להם, איזן אותם אבל לא מעבר לזה.

אבשלום וילן: אבל שירה, יקירתי, בלי להיכנס פה להתנצחות, אמרת משפט שבעיניי הוא שיא החומרה האידיאולוגית ואני אומר מדוע.

אבשלום וילן: לא הייתה מחאה חברתית ב-2011?

אבשלום וילן: ראיתי בעיתונות סוף השבוע דברים אחרים.

אבשלום וילן: אמרנו לכם מראש, כאשר תורידו את כל הייבוא במכה, היבואנים ישימו חצי מהסכום בכיס.

אבשלום וילן: ואת אומרת פה משפט אגב אורחא: או.

אבשלום וילן: קיי, זה רק טבעי.

אבשלום וילן: מה טבעי?

אבשלום וילן: איפה השיימינג?

אבשלום וילן: לא במובן של לשלוח מישהו, אבל הוויכוח הציבורי.

אבשלום וילן: הרי בסופו של דבר, גם בלי מכס ליבואנים יש את אחוזי הרווח שלהם.

אבשלום וילן: האוצר במדינת ישראל אומר, בראשות ובסמכות, הורדתי מכסים ומובן לי שחלק ישימו, חמישה ששה יבואנים שכולם במקרה חברים של שר כזה או אחר.

אבשלום וילן: זה מה שאמרת.

אבשלום וילן: לא שמת לב.

אבשלום וילן: אני חושב שעל זה היו צריכות לרעוד אמות הספין בבית המחוקקים.

<שירה ברגמן: אני אמרתי משהו שהוא ממש לא מרעיד שום אמות ספין כי הוא פשוט יסוד נורא בסיסי בכלכלה.

<שירה ברגמן: כשמורידים מסים זה נחלק בין כל הגורמים הממוסים.

אבשלום וילן: לא זה מה - - -

איתן ברושי: לכן שר האוצר רוצה להוריד מס הכנסה עכשיו?

אבשלום וילן: להוריד את המחיר כולו לצרכן.

<שירה ברגמן: אין פה שום דבר - - -

אבשלום וילן: ככה דיברנו כל הדיונים.

איתן ברושי: שירה.

אבשלום וילן: למדתי כלכלה באוניברסיטה העברית, קיבלתי במאקרו ציונים לא רעים.

אבשלום וילן: זו הייתה הערה לסדר.

איתן ברושי: עד שתגיעי לסגן ראש אגף תקציבים.

איתן ברושי: רחל, שירה.

איתן ברושי: אנחנו צריכים לחתור לסיום.

איתן ברושי: רחל.

אבשלום וילן: יש פה שאלות מאד קשות.

אבשלום וילן: תראה, אתמול התבשרנו על ידי שר האוצר שהולכים עכשיו - - -

איתן ברושי: אנחנו צריכים לחתור לסיכום.

אבשלום וילן: הולכים עכשיו להוריד באופן טוטלי וגורף את המכס באופן חד צדדי.

אבשלום וילן: ביום ראשון הקרוב, ב-17 ביולי, רוצה שר האוצר להוציא צו על הורדה, מותר לו בחוק לעשות את זה, הוא לא עשה שימוע, הוא לא עשה שימוע, הוא לא ניהל דיון - - -

<שירה ברגמן: היה דיון.

אבשלום וילן: איפה היה דיון?

<שירה ברגמן: אני אומרת שהולך להתקיים שימוע.

אבשלום וילן: מתי, אחרי שהוא יחתום על הצו?

<רחל בורושק: יעשו שימוע.

אבשלום וילן: רגע, אז קודם כל אני קובע, שאם לא יהיה שימוע כדת וכדין עם כל המספרים כולל כל החברים של אני לא יודע של מי, כי מדצמבר, אדוני היושב ראש, בדצמבר 2015, שאלתי שאלת תם, האם מישהו יודע שיש מכולות בדרך כי בפסח הולכים להוריד את המחיר.

אבשלום וילן: שאלתי את חבריי המגדלים הם אמרו: לא, לא יכול להיות - - -

איתן ברושי: אז למה שלא תגישו תלונה במשטרה?

אבשלום וילן: רגע, יהיו תלונות במשטרה, יהיו בג"צים אם לא ירשמו כמו שצריך.

אבשלום וילן: הכול יהיה.

אבשלום וילן: זה שעשרה אנשים פוגעים על חשבון עם ישראל וכולם צודקים, אחרי המחאה, אחרי כל מה שקרה עם - - -

<צביקה כהן: כנסת ישראל - - -

איתן ברושי: צביקה, אנחנו צריכים לסיים.

איתן ברושי: מאיר.

אבשלום וילן: עזוב רגע את הדברים הבלתי סבירים בעליל.

אבשלום וילן: הדבר הכי חמור שקורה פה, הרי לא דיברו אתנו.

אבשלום וילן: הרי אנחנו בכל השיחות אמרנו: אנחנו מוכנים להוריד 50% מהמכס על הדגים בשלש לשנים, כאשר נבדוק מה תהיה התמיכה הישירה, מה הדברים שיקרו אבל לא, אמרו לנו: הכול במכה.

אבשלום וילן: בעז סופר, שעשה את כל הורדת המכסים בתעשייה בשנות התשעים, התהליך לקח תשע שנים.

אבשלום וילן: יש תהליך.

אבשלום וילן: אין one shot וגמרנו.

אבשלום וילן: זה לא קיים במכה אחת.

אבשלום וילן: אז פה עכשיו אומרים אנשי האוצר, קיבלנו את ההודעה הבוקר, שהולכים להוריד את המכס במכה אחת.

אבשלום וילן: תגיד, מה קשורים לדניס, מה קשורים לכל מגדלי הדגים, שעוד רפול ז"ל דאג להכניס אותם למים באשדוד ואת זה עכשיו הולכים לחסל, למה?

אבשלום וילן: מי החליט?

אבשלום וילן: חבל ארץ שלם, משנות השלושים, שם ראשית הציונות.

אבשלום וילן: כן, עמק בית שאן ועמק המעיינות, הוא אחד מנכסי צאן הברזל של מדינת ישראל ורוב הפרנסה החקלאית שלו הוא מבריכות הדגים, לא שר אוצר זה ולא שר אוצר אחר יחסל אותו.

אבשלום וילן: האחרון לעשות את זה היה שר האוצר שטייניץ, זה נגמר במתווה לוקר וגם פה זה ייגמר במתווה.

אבשלום וילן: אני פוסק פה.

אבשלום וילן: לא יהיה מצב ששר אוצר באופן חד צדדי יחסל חבל ארץ שלם ויישבו מפלגות בקואליציה, שרוממו את הציונות בדרכן, והם מדברים על הכול, יש לי ויכוחים פוליטיים איתם אבל אין ספק שהם ציונים, עכשיו הציונות של בנט עומדת במבחן.

אבשלום וילן: בנט, שלא יהיה גיבור על סיפורים.

אבשלום וילן: כאשר ממוטטים את נכס צאן הברזל של עמק המעיינות, אני רוצה לראות את בנט, אני רוצה לראות את השר אריאל, אני רוצה לראות את ראש הממשלה.

אבשלום וילן: אדוני היושב ראש, זה משחק באש.

אבשלום וילן: זה יתחיל בדגים, זה ייגמר באלף ואחד דברים.

אבשלום וילן: החקלאות לא תהיה.

אבשלום וילן: אני אומר לכם, אנחנו לא נסכים.

אבשלום וילן: באים לכל משא ומתן ענייני לדבר בצורה כלכלית וראויה, לא בדיקטטים.

אבשלום וילן: אדוני היושב ראש תדע, חודשיים הוא מדבר על מגדלי הדגים בסגנון דיקטט.

אבשלום וילן: מה זה אומר?

אבשלום וילן: "המכס יורד, עכשיו בואו נדבר".

אבשלום וילן: זה לא משא ומתן.

אבשלום וילן: את זה לא ניתן, זה לא יהיה.

איתן ברושי: אבו, אתה בא ממשרד החקלאות.

איתן ברושי: מה הוא אמר?

אבשלום וילן: שר החקלאות חושב בדיוק את מה שאמרתי פה.

איתן ברושי: שיעשה משבר קואליציוני.

אבשלום וילן: שר החקלאות חושב - - -

<קריאה: עד כאן איתן, לא להיסחף.

אבשלום וילן: שזה לא מקובל עליו שתהיה הורדה חד צדדית.

אבשלום וילן: היום ידבר עם שר האוצר.

אבשלום וילן: אם להתייחס, אני לא רוצה, זאת הייתה שיחה סגורה.

אבשלום וילן: הוא מבין את חשיבות האזור, הוא מבין את חשיבות המאבק והוא הבטיח שבקדנציה שלו הדבר הזה לא ייצא.

איתן ברושי: אני אתן דקה לנציגי מבקר המדינה ונסכם.

איתן ברושי: בוודאי יהיה עוד דיון אבל נציג המבקר, תגיד רק את השם.

<אוהד דבי: שמי אוהד דבי, אני מנהל אגף בחטיבה הכלכלית של המשרד.

<אוהד דבי: אנחנו רואים פה מהלך של משרד האוצר וגופים רלבנטיים בניסיון להוריד את יוקר המחיה.

<אוהד דבי: אנחנו חושבים שהם ניסו כן ללכת לפי המלצות של ועדת טרכטנברג שהמליצה על זה.

<אוהד דבי: השאלה באמת איך עשו את זה, באיזו הדרגתיות, באיזו מחשבה, לא לשפוך את התינוק עם המים, יש את מפעלי התעשייה והחקלאות.

<אוהד דבי: אנחנו חושבים שמהלך כזה צריך להיות מתוכנן היטב מלכתחילה.

<אוהד דבי: עם התרות, עם הערכות וכמובן עם בדיקה בסיומו את התוצאות שלו, בטרם הוחלט אם להמשיך או לא.

<אוהד דבי: לא נראה לי שכרגע יש את מלוא הנתונים.

איתן ברושי: כמה זמן לוקח לעשות בדיקה?

<אוהד דבי: לפחות ממה שאנחנו יודעים עדיין לא, אין לכם את מלוא הנתונים.

איתן ברושי: נגיד שיהיו לך בעוד שבוע כל הנתונים.

איתן ברושי: כמה זמן לוקח לעשות בדיקה מהירה בטרם יימשך - - -

<אוהד דבי: מי שצריך לעשות בדיקה כזו, קודם כל, אלה הגופים הרלבנטיים.

<שירה ברגמן: נשמח להציג כאן ולמשרד מבקר המדינה.

<אוהד דבי: אנחנו כמשרד עושים הרבה דוחות של יוקר המחיה.

<אוהד דבי: הדברים ששמענו כאן הם בהחלט מטרידים.

איתן ברושי: אני שואל אותך בפני כל הציבור.

איתן ברושי: כמה זמן צריך מבקר המדינה כדי לעשות מינימום של בדיקה, שמשרד האוצר יתאפק בחלק מן ההחלטות.

איתן ברושי: כמה, חודש?

<אוהד דבי: משרד מבקר המדינה, בדרך כלל פועל במסגרת של שנה.

<אוהד דבי: מסגרת של חוות דעת.

<אוהד דבי: זה יכול להתקצר כשאנחנו בניגוד למישהו מוציאים דוח והערכה, אנחנו מחויבים במתן זכות תגובה - - -

איתן ברושי: כמה זמן?

איתן ברושי: שלושה חודשים מינימום?

<אוהד דבי: המשרד שלנו לא עובד בכאלו דרכים.

<אוהד דבי: אני חושב שאנחנו צריכים לחכות לתוצאות של רשות המסים - - -

איתן ברושי: אני שואל אותך, איך אתה יכול לעזור לנו לעצור את שר האוצר?

איתן ברושי: אני אגיד כמה משפטים.

איתן ברושי: בסופו של דבר, שר האוצר, על פי כללי מדינת ישראל, יכול לקום בבוקר מאיזה חלום ולחתום על הורדת מסים ומכסים, הוא לא צריך לשאול אף אחד.

<אוהד דבי: וגם לא את מבקר המדינה.

איתן ברושי: אבל בכל זאת מבקר המדינה - - -

<חנה פריידין: דרך אגב, בארצות אחרות וזה גם כן מחקר שנעשה פעם בממ"מ, יש מדינות שעובדות עם ביקורת בזמן אמת והכוונה היא שלפני שהולכים לאיזשהו מהלך כלכלי, יש פרוצדורה ששואלים את המבקר האם ללכת למהלך.

איתן ברושי: אז אני מתחיל לסכם וגם בקיצור.

איתן ברושי: כן, בבקשה, כי אני רוצה באמצעותך לפנות למבקר, אני אדבר אתו היום בטלפון.

איתן ברושי: אני אבקש ממזכירת הוועדה להפוך את זה לבקשה בכתב.

<אוהד דבי: מי שקובע את כל תכניות העבודה זה מבקר המדינה עצמו ואני בהחלט מציע שאנחנו נעלה בפניו את הדברים האלה.

<אוהד דבי: בהתאם לבחינה של משרד האוצר, רשות המסים, משרד החקלאות והכלכלה את העניין.

<אוהד דבי: אנחנו נקבע על פי החלטתו בדיקה במלוא המהירות האפשרית בתנאים שעומדים.

איתן ברושי: קודם כל תודה לכל מי שהשתתף וכל מי שתרם לדיון שלא הושלם, אני רוצה גם להודות לכם מרכז מידע ומחקר, ואני רוצה להגיד שני משפטים.

איתן ברושי: זו שיטה שאמרתי אותה וניסיתי להגיש הצעת חוק שהפכה להיות הצעה לסדר בוועדת הכספים וידונו בזה בקרוב.

איתן ברושי: בשיטה הקיימת איש אחד חותם על הורדת מכסים שזה כולל מע"מ ויבוא.

איתן ברושי: אני לא רוצה להאריך כי הזמן קצר, אבל זה בידי איש אחד ולפי הערכתי זו הסיבה שזה לא יכול להימשך.

איתן ברושי: אם היה מתקיים דיון עם יותר משתתפים, עם שיקול יותר רחב, הרי אפילו משרד הכלכלה לא שותף.

איתן ברושי: איש אחד חותם, במקרה שר האוצר ואני משתדל תמיד לומר שזה לא אישי, למרות שבסוף זה גם אישי, הוא חותם כאיש אחד על פי שיקול דעתו וכנראה ששיקול דעת של איש אחד, יהיה מוכשר ככל שיהיה הוא לא מספיק.

איתן ברושי: ואפילו אם קיבל עצה מרפרנטים ומעוזרים יש כאן בעיה של חוסר הבנת התמונה בשלמותה, שהיא לא רק שקלים אלא גם ערכים, שהיא לא רק סין אלא גם עמק המעיינות, היא לא רק דגים ששותקים, יש לנו בעיה כבדה עם תהליך קבלת ההחלטות.

איתן ברושי: אני פונה למבקר המדינה ואומר: תבדקו את העניין.

איתן ברושי: זה לא יכול להיות שהחלטות כאלו גורליות יהיו בידי איש אחד.

איתן ברושי: ובאמת, בלי לפגוע באף אחד.

איתן ברושי: יש כאן חשד ואני פונה פה לאיגוד מגדלי דגים באחריות הגורמים שהשתתפו בדיון, לשקול להגיש תלונה במשטרה.

איתן ברושי: יכול להיות שאם זה יחכה למבקר המדינה זה ייקח זמן אבל, אם תוגש תלונה מחר במשטרת בית שאן, על חשד של קנוניה בין סוחרים לפקידים ועל ידי כך הביאו מעל ארבע מאות מכולות בטרם היה אישור לייבא ללא מכס, אז המשטרה תחקור ויכול להיות שזה יעצור.

איתן ברושי: צריך לפנות כרגע לנציגי משרדי הממשלה, קודם כל אוצר וכלכלה, לא להתקדם לפני שיוסקו המסקנות, אפשר יותר מהר, שירה, אפשר יותר מדויק אבל זה לא נכון ולא הגיוני שהמהלך הזה יימשך כאילו לא היה כלום בחודשים האחרונים, כאילו אין לנו חקלאות וחקלאים.

איתן ברושי: משפט אחד, גם לחבריי ממשרד החקלאות, שירה ויאיר ואחרים נוספים.

איתן ברושי: דבר כזה לא יכול היה לקרות לפני מספר שנים.

איתן ברושי: השחיקה במעמד החקלאות וההתיישבות, והזלזול של "לא נורא מה יקרה בעוטף עזה" ו"לא נורא מה יקרה בעמק המעיינות" ו"יש לנו פתרונות של יבוא" ו"העיקר שנוריד חצי שקל ממוצר שהוא לא מהווה מרכיב קריטי בקיומו של האזרח הישראלי".

איתן ברושי: ראינו כמה זה מהווה מרכיב בסל המזון וכמה הפחתת המחיר היא שולית לעומת המרכיב בסל המזון.

איתן ברושי: זאת הבעיה הגדולה של מדינת ישראל, זאת הבעיה הגדולה של שר האוצר.

איתן ברושי: מה זו ההיטפלות הזאת למגזר כל כך קטן ולעתים גם חלש מדי, באזורים כל כך חשובים כמו עוטף עזה בירקות ועמק בית שאן בדגים?

איתן ברושי: יש כאן שחיקה גדולה.

איתן ברושי: במסגרת השינויים שהמדינה עוברת וסדרי העדיפויות המשתנים, מישהו החליט לדרוך על החקלאות והחקלאים.

איתן ברושי: מישהו החליט לומר להתיישבות: סיימתם את תפקידכם.

איתן ברושי: יש דור עתיד של יבואנים וסוחרים.

איתן ברושי: היינו עם של צוענים וסוחרים ובאנו לפני אלפי שנים לארץ כנראה ובטח מאה שנות ציונות.

איתן ברושי: אתם מחזירים מחדש לקדמת הבמה את היבואנים ואת הסוחרים וזורקים אחורה את החקלאות ואת החקלאים, שגם ככה הם בקשיים גדולים.

איתן ברושי: לכן, הלקח מהדיון הזה היה, לפי דעתי, הלקח המרכזי, שבכל מקרה, שירה ויאיר, לא הושגו המטרות.

איתן ברושי: בהכללה אני אומר את זה.

איתן ברושי: חלק גדול מהכסף הגיע ליעדים שלא אליהם התכוונו.

איתן ברושי: כנראה שהמהלך הזה לא היה מהלך בחזקת סוף מעשה במחשבה תחילה וכרגע מדובר על סדר גודל של 120-140 מיליון שקל, שזה עלה למשלם המסים ולתקציב המדינה, כאשר התמורה לקליינטים, לצבור, לצרכנים, הייתה נמוכה.

איתן ברושי: הנזק לחקלאים הוא נזק שההצטברות שלו יכולה להיות הרסנית וכנראה הרווח היחיד היה לסוחרים ולרשתות.

איתן ברושי: לכן הבקשה שלי היא: לסיים את הישיבה בזה שקודם כל לא הסתיים הדיון.

איתן ברושי: לבקש מכל הגורמים ומנהלת הוועדה פה, שישלימו את המחקר ואת הבדיקה ויעבירו את הנתונים גם לאוצר וגם הפוך.

איתן ברושי: לקיים כאן ישיבת מעקב נוספת, לפני סוף שנת 2016, מיד בחידוש הפגרה בתחילת דצמבר.

איתן ברושי: לפנות לשירה ויאיר, לפנות לשר הכלכלה, זה ראש הממשלה ואני אדבר עם ראש הממשלה היום במליאה ואני אומר לו את זה.

איתן ברושי: אני אומר פה לנציגים הקשורים לקואליציה, בסוף זה גם פוליטי.

איתן ברושי: מזכיר הקיבוץ הדתי הוא שייך למפלגה שיכולה להשפיע ושר החקלאות הוא לא נטול יכולת.

איתן ברושי: צריך לעצור קודם כל את המשך המהלך.

איתן ברושי: שירה, אני מבקש שתפני לשר האוצר ולאודי אדירי, זאת הבקשה.

איתן ברושי: אתם ממילא עושים מה שאתם רוצים אבל עם הבקשה גם אנחנו נעשה מה שאנחנו רוצים.

איתן ברושי: את הבקשה אנחנו מעבירים.

איתן ברושי: אל"ף, לחכות לפחות חודש להשלמת הבדיקות, לא בוער, יחכו חודש.

איתן ברושי: חיכינו אלפיים שנה, נחכה עוד חודש.

איתן ברושי: חכו חודש עם ההחלטות, עד שתושלם הבדיקה.

איתן ברושי: לתת צ'אנס להתאחדות חקלאי ישראל לקיים את ההידברות ולבקש ממבקר המדינה לפנות עוד היום למבקר עצמו, לעדכן אותו בדיון ואני אומר לך, יעיש, אל תפחדו.

איתן ברושי: אם אתם חושבים שיש פה קנוניה, תגישו תלונה למשטרה.

<יוסי יעיש: למה אתה חושב שיש משטרה?

<יוסי יעיש: גם משטרה אין.

איתן ברושי: חבר'ה, עד כדי כך אני לא אחראי.

איתן ברושי: עוד מילה לנציגות התאחדות התעשיינים ואני מבקש לסיים את הישיבה.

<עדי אבן חן: להכניס את התעשייה לפרמטרים.

איתן ברושי: ברור, ברור.

<עדי אבן חן: לא, הוא לא - - -

איתן ברושי: אני כל הזמן ראיתי את החיבור הזה.

איתן ברושי: אני מקווה שמשהו מהדיון הזה גם יקרה.

איתן ברושי: תודה רבה, הישיבה נעולה.